An oganesson zo un elfenn gimiek kevanaozet gant mab-den ; 118 eo he niver atomek hag Og he arouez. Skinoberiek-kenañ eo. War-dro 0,181 eilenn hepken eo hanter-vuhez an izotop stabilañ a anavezer, 295Og.\nE taolenn drovezhiek an elfennoù emañ er strollad 18, an drovezh 7 hag ar bloc'h p, hini an elfennoù ez eo ns2 np1–6 o aozadur elektronek.\nTenness – Oganesson\nNiver atomek 118\nDasparzh an elektronoù : 2, 8, 18, 32, 32, 18, 8\nGremmoù ionadur 1 : 839 kJ/mol\nSkin atomek (stlenn ebet)\nSkin kenamsav 157 pm\nArvez Gaz (diouganet)\nDouester (≈20 °C) 5,7 g/cm3 (brasjedet)\nEn Ensavadur Unvanet an Enklaskoù Nukleel (Joint Institute for Nuclear Research, JNJR ; ruseg : Объединённый институт ядерных исследований, ОИЯИ) e Dubna (Oblast Moskov) e voe kevanaozet an elfenn nevez er bloaz 2002 dre genlabour ur skipailh rusian, renet gant ar c'helenner Youri Oganessian (ganet e 1933), hag unan stadunanat el Lawrence Livermore National Laboratory e Livermore (Kalifornia) dre skinata atom Kaliforniom-249 gant ionoù Kalkiom-48.\nE miz Kerzu 2015 e voe anzavet labour ar skipailh gant an International Union of Pure and Applied Chemistry (IUPAC)\nE miz meurzh 2016 e kinnigas an IUPAC envel an elfenn nevez en enor da Youri Oganessian, en devoa labouret war an dachenn e-pad 60 vloaz. Oganesian a voe kinniget neuze, en ur chom tost d'ar reizhskrivadur rusek (Оганесян), met nac'het e voe gant ar JNJR war zigarez ma chome gant an hengoun soviedel da dreuzskrivañ an anvioù hervez an doare gallek, ha ma vije oganesson tostoc'h da skeivadur etrebroadel anv ar skiantour. E miz Mezheven ez embannas neuze an IUPAC kavadenn an oganesson, an elfenn 118Og.\nNe ouzer netra a-zivout an elfenn 118Og er-maez eus he aozadur elektronek abalamour ma'z eus bet kenderc'het kalz re nebeut a atomennoù, ha ma tigevanont kalz re vuan.\nDaou izotop eus 118Og zo bet kavet betek-henn.\nA-zivout ar bann "Digevanañ"\nα a dalvez ez eztaol an elfenn ur rannig alpha (kraoñell 2He) en ur zigevaniñ.\nSE : skiriadur emdarzh ; pa vez atomennoù pounner-kenañ o tizhout un tolz atomek tro-dro da 56 e torr e kraoñelloù bihanoc'h.\n294Og 118 176 294,21392 0,7 ms]] α 290Lv\n295Ts 177 295,21624 181 ms α 291Lv\n↑ Diouganet hervez hini ar radon.\n↑ (en) Semantic Scholar. Kavet : 28 Meurzh 2021.\n↑ (en) IUPAC. Kavet : 28 Meurzh 2021.\n↑ (en) Nuclear Data Center –. Kavet : 28 Meurzh 2021.\nAdtapet diwar « https://br.wikipedia.org/w/index.php?title=Oganesson&oldid=1978912 »\nKemm diwezhañ d'an 6 Meu 2022 da 12:17


1 eurvezh evit kontañ al laboused e Breizh – Dispak\n1 eurvezh evit kontañ al laboused e Breizh\nPublished on 21/01/2019 24/08/2020 by Brendan Guillouzic-Gouret\nAbaoe un nebeud bloavezhioù e vez renablet niver al laboused en natur gant ar c’hevredigezhioù GEOCA ha Breizh Vev (Bretagne Vivante). Un doare simpl da welet emdroadur poblañsoù a bep seurt spesadoù ha bezañ emskiant eus efedoù « Mab-den » war an natur… Er bloaz-mañ e vo aozet ar c’hontañ d’ar Sadorn 26 ha d’ar Sul 27 a viz Genver war Breizh a-bezh adarre.\nE 2009 e oa bet roet lañs d’ar c’hontañ laboused gant ar GEOCA e departamant Aodoù-an-Arvor hepken. Adalek 2011 e vez graet al labour-se a-stroll gant Breizh Vev war Breizh a-bezh, o kemer e kont Bro-Naoned ivez. Graet e vez bep bloaz evit gellout ober stadegoù war an niver a laboused gwelet gant an dud, met ivez evit gouzout pet spesad disheñvel a c’haller kavout c’hoazh e Breizh.\nD’ar memes mare atav e vez graet war-dro ar c’hontañ : dibenn-sizhun diwezhañ miz Genver a zo bet dibabet gant an aozerien hag er bloaz-mañ e vo dalc’het d’ar Sadorn 26 ha Sul 27 a viz Genver neuze.\nAes-tre eo kemer perzh ha ne vo ket hir-tre. Dibabit da gentañ ul lec’h un tammig strategel evit gellout gwelet ar muiañ anezho. Gallout a ra bezañ liorzh an ti pe c’hoazh en ur park, war ar maez pe e kreiz-kêr.\nUn eurvezh a vo trawalc’h da gontañ al laboused. Dav e vo kontañ hepken an niver brasañ a laboused eus ar memes spesad gwelet holl asambles er memes mare. Da lavaret eo ma vez gwelet 1 labous X da gentañ ha da c’houde 3 labous X ne vo notennet nemet « Labous X = 3 » (ha n’eo ket 4 !).\nAn holl ditouroù notennet e-pad an eurvezh a ranko bezañ skrivet war un teul PDF a c’hallit moullañ pe glokaat war-eeun war al lec’hienn.\nGouzout diouzh al laboused\nAr pep diaesañ evit an deraouidi a vo marteze anavezout laboused zo. Arabat ober biloù koulskoude, meneget eo sklaer gant an aozerien n’eus ket da notenniñ al laboused ma n’eur ket asur eus o spesad da vat. Dav eo kregiñ gant ar spesadoù brudet-mat neuze, ha klask tamm-ha-tamm deskiñ anavezout reoù nevez. M’ho peus douetañs war spesad ul labous bennak ha m’ho peus tro da dapout ur skeudenn e c’hellit kas anezhi war bajenn Facebook an darvoud deoc’h da gaout un taol-sikour.\nKontañ al laboused e-pad 1 eurvezh a zo ivez un doare talvoudus evit (ad)deskiñ o anvioù e brezhoneg. Un toullad levrioù brav a zo war an danvez-mañ en hor yezh dija, met ma n’ho peus ket bet tro da gavout unan a-raok an devezh kontañ e c’hellit atav kavout anvioù ar spesadoù boutin e brezhoneg er pleg-dibleg savet evit notenniñ.\nBreizh, Endro / labour-douar, KeleierBoc'hruzig, Bretagne Vivante, Evn, Evned, GEOCA, Kalvennig c'hlas, Kontañ al laboused, Labous, Laboused, Pennglaouig, Pintig, Spesad\nPrevious Previous post: COP24: An hin ne c’hortoz ket !\nNext Next post: Ti-gwilioudiñ Gwengamp n’eo ket savetaet c’hoazh


Kenta levr - IX - Wikimammenn\nKenta levr - IX\n◄ Tec’het dioc’h re ar vignounach gant ann dud Kenta levr - IX Ne dleer ket komz hep ma ve red ►\nRed eo d’ann den senti oc’h eur mestr e pep stad, ha plega d’ezhan.\n1. — Eunn dra vad-meurbed eo senti oc’h eur mestr, heb ober dioc’h hor roll hon-unan. Gwelloc’h eo senti eget ne d-eo gourc’hemenn.\nKalz a dud a bleg d’ho mestr kent dre heg eget dre garantez ; ar re-ze ho deuz kalz a boan hag en em glemm evit nebeut a dra. Biken n’ho devezo ar gwir frankiz a galoun, anez senti a c’hrad vad hag hervez Doue.\n2. — E\tpe leac’h-bennag ez eot, ne gavot ket ar peoc’h ma na blegit ket da eur mestr a greiz ho kaloun. Fazia a ra kalz a dud o kredi a vezint gwelloc’h enn eul leac’h all. Evit gwir pep-hini ac’hanomp a gar ober dioc’h m’en deuz c’hoant, hag a-gav gwelloc’h ar re a zo a-unan gant-han. Koulskoude, mar d-ema Doue enn hon touez, ez eo red d’e-omp a-wechou, evit kaout ar peoc’h, dilezel hor menosiou hon-unan.\n3. — Piou eo ann den a oar pep tra penn-da-benn ? Na fisiit ket eta re enn ho menosiou hoc’h-unan, ha selaouit ivez a galoun vad menosiou ar re all. Mar d-eo mad ho menoz, ha mar tiskrogit anezhan dre garantez evit Doue, evit ober dioc’h menoz eunn all, muioc’h a ze a vad a reot d’e-hoc’h hoc’h-unan.\nAliez em euz klevet ez eo gwell kemeret kuzul evit ne d-eo rei. Rak menoz pep-hini a hell beza mad ; evit kement-se, neb a choum hep trei gweach e-bed gant ar re all, pa vez red, hervez ar skiant-vad, hen-nez a ziskouez ez eo penn fall hag en em briz re he-unan.\nJezuz-Krist a zo bet sentuz bete mervel, bete mervel war ar groaz. Piou goude-ze ne fallfe ket d’ezhan senti ? Ne ve reiz e-bed war ann douar, ne ve buez vad e-bed, ma rafe pep-hini evel ma karfe ober. Senti zo al liamm a eren ann den oc’h ann den hag oc’h Doue ; senti a zo diazez ar peoc’h ha kef karantez ann dud etre-z-ho. Ann tiegesiou, ar rouantelesiou, ann Iliz ne oufent padout hep senti. Senti zo ar furnez vrasa ha stad wella ann den ; senti a vir ac’hanomp dioc’h fazi ha dioc’h pec’hed.\nPetra eo ar fazi ? Kredennou fall ann den ne fell ket d’ezhan senti ouz hini e-bed, ha ne ra nemet diout-han he-unan. Petra eo ar pec’hed ? Oberiou fall ann den direiz ne fell ket d’ezhan senti ouz hini e-bed, ha ne ra nemet diout-han he-unan. — Livirit, me ho ped, oc’h piou eo rankout d’eomp-ni senti ? Oc’h eunn den evel-d-omp ? — Tra, tra ; eun den n’en deuz ket da welet war ann den ; dre nerz eo e laka ar re all da blega d’ezhan, ha mar teu da c’hourc’hemenn eunn dra-bennag anezhan he-unan, a-enep gwir eo. Doue a zo ar Roue holl-c’halloudek, n’euz nemet-han ; digant-han e teu hag e tired ann nerz hag ar gwir c’halloud, eme ann Abostol.\nEnn eur zenti eta ouz ann eskibien, ouz ar roue, ouz hon tad hag oc’h kemend hini en deuz bet digant Doue karg ac’hanomp evit ober hor mad, e sentomp oc’h Doue he-unan. Euruz eo ann den a heul ar gelennadurez-ma ; neuze e vez distag dioc’h ar fazi, dioc’h ar gwall-ioulou, hag ec’h hell beva er gwir frankiz a ro Doue d’he vugale.\nAdtapet diwar « https://br.wikisource.org/w/index.php?title=Kenta_levr_-_IX&oldid=74499 »\nKemmoù diwezhañ degaset d'ar bajenn-mañ d'an 17 Gwe 2015, da 12:19.


Hanoiou-lec’hiou Breiz Izel (HLBI) – Blog Brezhoneg Bro-Vear\nAvañset-mat eo an dastum ‘ba broioù zo (anvioù-lec’hioù Bro-Leon zo bet peurserret gant Mikael Madeg, reoù Bro-Wened gant Loig Cheveau, reoù Kernev-Uhel gant Humphrey Lloyd Humphreys) ha ‘ba parrouzioù oc’h-unan a-hend-all. ‘Ba takadoù zo n’eo ket bet graet al labour ‘vat, evel ‘ba Bro-Dreger. Se zo kaoz ac’hanta e oa bet goullet ganin daou vloaz zo bremañ gant Iwan Wmffre hag-eñ e vijen kontant da bleal gant anvioù-lec’hioù Bear hag ar parrouzioù war-dro. Respontet ‘ma ya dre an avani ‘ma komprenet kenkent an ezhomm bras a oa d’ober al labour-se prim, ha surtoud on intereset gant ar jeu-se un tamm zo (anvioù-lec’hioù Bear ‘ma bet serret c’hoazh hag embannet war lec’hienn Brezhoneg Bro-Vear).\nSell aze penaos on en em gavet gant holl barroujoù kanton Bear da redek, ha pelloc’h memes (36 parrouz etretout !). Ha dre ma n’on ket displijet-kaer gant al labour-se on bet betek Plagad nevez zo, war bevenn ar brezhonegva. Honnezh ne oa ket war ma listenn, met ingal zo ! Klevet ‘ma komz deus ur vrezhonegerez gozh (gras da Jañ Roualeg-Kere, paotr an NALBB2), ha setu ‘meus gallet mont d’enrollañ anezhi o tistagañ (ul lodenn vat deus) anvioù-lec’hioù Plagad. Un dra gaer eo pa soñjer eo kontet Plagad evel ur barrouz divrezhoneg abaoe fin an XIXvet kantved (linenn J. Loth).\nEn un ober ur bloavezh on bet degemeret ‘ba un 60 ti bennaket. Ouzhpenn 80 brezhoneger ‘deuint titouret ac’hanon evel-se. 26 parrouz zo kazi achu (da lâret eo eo bet dastumet stumm komzet al lodenn vrasañ deus an anvioù-lec’hioù eno) : Louergad, Benac’h, Plûned, Tregrom, Kaouenneg, Kawan, Kemperven, Lanvezeag, Tonkedeg, Bear, Berc’hed, Beurleudi, Gras, Kervorc’h, Koadaskorn, Langoad, Lannbaeron, Mantallod, Mousteruz, Pederneg, Ploueg, Plouizi, Prad, Sant Laorañs, Skiñvieg, Treglañviz. ‘Ba ar re-seouig e chom un toulladig anv da dastum c’hoazh ha gwiriañ un toullad reoù all. ‘Ba 2 barrouz all ‘meus ket graet nemet boulc’hañ al labour (Pleuzal ha Peurid). Hag 8 parrouz n’on ket bet en enne c’hoazh (Trogirri, Tregonnev, Runan, ar Roc’h, Pouldouran, Hengoad, Rospez, Gurunuhel). E-se e chom kalz a labour din d’ober, a-raok marteze mont pelloc’h c’hoazh, ma vez ezhomm (ha sur a-walc’h e vo ezhomm).\nParrouzioù embannet war Brezhoneg Bro-Vear\nWar lec’hienn Brezhoneg Bro-Vear e c’hall an nen selaou anvioù-lec’hioù 24 parrouz dija : reoù Bear ha 23 parrouz all war-dro. Ar reoù all a deuio war-lerc’h, tamm bihan ha tamm bihan. Distribilh zo un tamm ‘ba istemoù ar parrouzioù dre an avani n’eo ket bet urzhiet an anvioù-lec’hioù dre urzh al lizherenneg. Kalz a amzer a gemerfe din hag a-wechoù e vefe un tamm diaes zo kaeroc’h (meur a anv-lec’h zo meneget e frazennoù zo). Feiz, pe e glasko an nen un anv-lec’h resis dre ar bouton « klask », pe e lenno ar frazennoù ‘ba pep istem an eil war-lerc’h eben… Evel e karo e rey !\nEvit ar pezh a sell deus skritur an anvioù-lec’h e terc’han gant ar reol a implijan abaoe ar c’homansamant. En treuskrivadurioù brezhonek e vo geuilhet priñsipoù ar skritur peurunvan (e levrioù an HLBI e vo ur skritur « mimetik » avat, evit diskwel perzhioù dibar ar rannyezhoù). Em zroidigezhioù gallek e kavo an nen ar memes stumm rik, da lâret eo an anv-lec’h skrivet en e stumm brezhonek, « reizh » pe « reizh a-walc’h » sañset, ha n’eo ket en e stumm ofisiel, ar pezh a dalvez gallekaet ha neuze distreset peurvuiañ. Gwir eo kement-se evit an anvioù-lec’h bihan, met ken gwir all eo evit anvioù ar parrouzioù : ne glaskit ket « Belle Isle en-Terre » war al lec’hienn, na pa vez dre ar galleg, ne gavfet ket mann ebet. Divyezhegezh an anvioù-lec’h zo garz, ha maluruzamant ec’h a war-raok war pañkardennoù ar vro…\nDivyezhegezh garz en Plouizi…\nEn e studiadennoù e tegas da soñj Ofis Publik ar Brezhoneg penaos e renkfer\n« prend[re] en compte les recommandations du groupe d’experts des Nations Unies sur les noms géographiques (GENUNG) pour la normalisation de l’écriture des noms de lieux. Notamment les deux principales, une forme unique pour chaque nom, et respect de la langue de création du toponyme transcrit selon l’orthographe de cette langue. »\nLabour e-leizh ‘mez han-se. Kazi un abuzetez eo, met kement a blijadur ‘mez war ar memes tro ! Bezañ degemeret (mat-kaer peurvuiañ !) ‘ba kement a dier hag a familhoù, ober anaoudegezh gant brezhonegerien gozh a-bep-sort a ‘deus desket brezhoneg war barlenn o mamm, klevet digante ha santout ar blijadur da gomz deus o farrouz ha deus o buhez bet, bezañ pedet da adretorn pa garan, tout se ‘ba o yezh kentañ a zo chomet yezh ho kalon… Un dra gaer eo da vevañ, sur ha n’eo ket marteze, ha ‘meus ket tamm keuz ebet da vezañ staget ganti. Kaeroc’h zo, aliañ a ran nep a gar da stagañ ganti d’e dro, ezhomm zo tud c’hoazh evit kas da benn raktres an HLBI !


Pajenn:Dizanv - Choége nehué a gannenneu spirituel.djvu/20 - Wikimammenn\nPajenn:Dizanv - Choége nehué a gannenneu spirituel.djvu/20\nhùi a refusehai reign ur bèr-amzéf eit hou 9<«iiecn, eit hou salvedfgueah&erriei» V' f\n2.° Considéret erhat er Retraite pé er Mission, commancet zou uneffet particu-liér a vadeleah en Eutru f)oué én hou quevér. Doué même en dès laqueit én hou chonge de zonnet ; ean même en dès four-nisset deoh en occasion hac er moyant avek quement-cé. Pèguement a dut a num gavehai eurus p’ou dehai el léh, en amzér hac er moyant a ra Doué deohl Guet pé* guement a soin hat a sourci è chongehent-ïnt én af&er bras-cé a ou salvedigueah l Péh* ur pourfit a dennehent-int aveit eo inean ag nn eih-diat a Retraite ! Néoan Doué ne r& quet er grsce-zé dehai, hac ean hi ra deoh. 1\t. Chetu marcé en deuéhan occasion asz a offre deoh en Eutru Doué eit gobér hou salvedigueah; ha n’hi impléehet qbet erhat: marcé jaihss ne gavehet un aral, hac é ma honnen en deuéhan Retraite pé Mis-sion a rehet. Dihoaliet enta, pourfiter ag er graece-zè èl ag en deuéhan, hac en deuèban gùéh ma hou calhue en Eutru Douè èn é vrassan misèricorde.\n3.° Considèret erhat ol er pourfit a èelleê tennein ag er Retraite pé ag er Mission. Mar hè groet erhat, hou spèret a receuou sderdèr a ziarluè aveit hanâeein er pèh a viiet de Zoué, deoh-hui hou 9’henan ha 4'hou aessan. Hou calon a receuou frtece\nAdtapet diwar « https://br.wikisource.org/w/index.php?title=Pajenn:Dizanv_-_Choége_nehué_a_gannenneu_spirituel.djvu/20&oldid=149201 »\nKemmoù diwezhañ degaset d'ar bajenn-mañ d'an 8 Gen 2019, da 21:26.


Stumm eus an 2 Mez 2010 da 15:40\nStumm eus an 17 Kzu 2009 da 07:44 (kemmañ)\nStumm eus an 2 Mez 2010 da 15:40 (kemmañ) (dizober)\nUr gelaouenn lennegel vrezhonek eo '''Brud Nevez''' ha staget ez eus outi un [[ti-embann]] dezhañ an hevelep anv. E-barzh ar [[kevredigezh|gevredigezh]] [[Emgleo Breiz]], a zo ur c'hevread kevredigezhioù, e vez meret an embannadennoùembannadurioù. Renet eo bet gant [[Andreo ar Merser]], hag hiziv gant [[Fañch Broudig]]. Ur gelaouenn lennegela halennegezh keleierhag a geleier e brezhoneg eo, embannet e vez bep 2 viz. Ouzhpenn 250 niverenn a zo bet embannet.\nE [] e oa bet krouet an [[trimizieg]] ''Brud'' evel kelaouenn lennegel Emgleo Breiz. Istitlet e oa ar gelaouenn "Ar Yez hag ar Vro" hag e veze implijet ar skritur kazi nevez-flamm a oa bet fardet gant ar chaloni [[Frañsez Falc'hun]], a oa pennkelenner war ar yezhoù keltiek e [[Skol-Veur Roazhon]]. E [] e oa bet roet dezhañ asant Ministr an Deskadurezh c'hall evit ma vefe implijet ar skritur-se, a voe graet ar skritur (pe an doare-skrivañ) [[skolveurieg|skolveuriek]] anezhañ. Meneget e oa anv ar merour an [[Dr Dujardin]], met ar [[kentskrid|c'hentskrid]] hag an div drederenn eus ar mareadeg a oa deuet diouzh pluenn [[Per-Jakez Helias|Per Helias]] (pevar fezh-c'hoari dindan an [[talbenn]] "Tan ha Ludu").\nE [] e oa bet roet dezhañ asant Ministr an Deskadurezh c'hall evit ma vefe implijet ar skritur-se, a voe graet ar skritur (pe an doare-skrivañ) [[skolveurieg|skolveuriek]] anezhañ. Meneget e oa anv ar merour an [[Dr Dujardin]], met ar [[kentskrid|c'hentskrid]] hag an div drederenn eus ar mareadeg a oa deuet diouzh pluenn [[Per-Jakez Helias|Per Helias]] (pevar fezh-c'hoari dindan an [[talbenn]] "Tan ha Ludu").\nAdtapet diwar « https://br.wikipedia.org/wiki/Dibar:MobileDiff/740571 »


Pelec’h emañ Cebu e Filipinez\nCebu (Sugbo e cebuano, Cebú e spagnoleg) zo un enezenn hag ur broviñs eus Filipinez, en enezeg Visayas, etre Negros ha Leyte.\nUn enezenn hir eo Cebu, p’en em astenn war-hed 200 kilometr eus an norzh d’ar su ha war-hed un daou-ugent kilometr bennak eus ar c’hornôg d’ar reter, d’ar muiañ. En he c’hreiz ez eus menezioù a dizh 1 108 metr e menez Cabalasan. Trovanel eo an hinad. En-dro dezhi ez eus e-leizh a enezennoùigoù, evel Mactan, Bantayan, Daanbantayan... Kêr Cebu eo ar gêr-benn, hag unan eus porzhioù bras Filipinez eo, gant tost da 700 000 a annezidi.\nEmañ Cebu etre inizi Negros er c’hornôg ha Leyte er reter. Un aerborzh etrebroadel zo en enezenn, e-kichen kêr Cebu.\nErgerzhet e voe ar vro gant ar Portugalad Fernão de Magalhães e 1521. War enezenn Mactan, e-kichen Cebu, e voe lazhet Magalhães d’ar 27 a viz Ebrel er bloavezh-se.\nEn enez Cebu e komzer unan eus yezhoù pouezusañ Filipinez, ar sinugboanon (cebuano). Komzet e vez ar yezh-se ivez bremañ e lodennoù zo eus Mindanao, e reter enez Negros, e kornôg hag e su enez Leyte, e Bohol hag e Samar.\nKatoliged eo an darn vrasañ eus annezidi Cebu, met bez’ ez eus ivez muzulmiz, deuet eus Mindanao.\nLec’hienn ofisiel gouarnamant proviñs Cebu\nAdtapet diwar « https://br.wikipedia.org/w/index.php?title=Cebu&oldid=1637246 »\nDernière modification le 13 Ebr 2015, à 23:58\nKemmoù diwezhañ degaset d'ar bajenn-mañ d'an 13 Ebr 2015, da 23:58.


N’eo ket echu ar stourm ‘enep lezenn El Khomri ! | Bretagne Info\nBrowse: Home / 2016 / mai / 08 / N’eo ket echu ar stourm ‘enep lezenn El Khomri !\nN’eo ket echu ar stourm ‘enep lezenn El Khomri !\nPosted by admin on 08/05/2016 in Brezhoneg / Articles en Breton, Information / Kelaouiñ | 571 Views | Leave a response\nN’eo ket echu ar stourm ‘enep lezenn El Khomri (hag ‘enep ar bed ac’h a ‘sambles ganti !)\nUn tamm mat a virvilh zo bet e kêr Roazhon er sizhun-mañ, e-keit ma oa rederien ha rederezed ar brezhoneg o sachañ o skasoù war-du Lokoal.\nAbaoe disul kentañ a viz Mae eo ac’hubet sal ar Cité e kreiz-kêr Roazhon gant enebourien lezenn El Khomri. Un nebeud deizioù a-raok e oa bet aloubet Teatr Broadel Breizh (TNB) gant ur strollad tud, labourerien a-frapadoù anezhe peotramant c’hoazh tud dilabour pe tud gant labourioù diasur. Disul – da goulz devezh etrevroadel al labourerien hag al labourerezed – e oa deuet a-benn ar re se neuze, asambles gant un toullad mat a studierien, liseidi, dilabouridi, labourerien ar publik hag ar prevez (sindiket pe get), da vont d’ar sinema Gaumont ha da chom eno e-pad ur pennad. Stankañ an ekonomiezh eo pal al luskad abaoe un nebeud sizhunioù. Goude-se o deus tapet ar stourmerien aloubiñ sal ar Cité a-benn ober un emvod-meur ha dibab peseurt mod kenderc’hel gant ar stourm.\nHirie emaint o terc’hel an ti c’hoazh. Ranket o deus en em glevet gant an ti-kêr. Un emglev ac’hubiñ e-pad ur sizhunvezh a oa bet kinniget gant maerez Roazhon hag asantet gant ar stourmerien… a zo en soñj da chom pelloc’h evel-just !\nMeur a dra zo bet kinniget gant « Ti ar Bobl », en o zouesk :\nKlask stankañ an ekonomiezh mod pe vod, d’ar Meurzh 10 a viz Mae, evit ober al liamm gant labourerien ha labourerezed an SNCF a vo e diskrog-labour an devezh-se. Digwener 6 a viz Mae o doa kroget ar vanifesterien gant an hent-mañ o stankañ servij transport ar STAR (kirri-boutin Roazhon) e-pad div eurvezh diouzh ar beure.\nKemer perzh en devezhioù a-enep al lezenn Labour a vo aozet e Breizh hag e Bro-C’hall : d’ar Yaou 12 a viz Mae ha d’ar Meurzh 17 a viz mae.\nLakaat ar gaoz war an doareoù da dalañ ouzh feulster an archerien : d’ar Yaou 28 a viz Ebrel e oa bet diskaret lagad un den e Roazhon abalamour d’un tenn flachbol ha kantadoù a dud zo bet gloazet abaoe penn kentañ ar stourm. Ur vanifestadeg a-enep feulster ar polis a vo d’ar 14 a viz Mae.\nSouten Grégoire a dremene e prosez dimerc’her e Roazhon. Hennezh zo bet dastumet gant ar fliked n’eus ket pell pa oa o vont kuit eus un emvod-kelaouiñ diwar-benn ar stourm a-enep an aerborzh. Abaoe daou vloaz e oa koachet er ZAD goude ma vije bet barnet ha kondaonet da 18 mizvezh toull (ha start 12 anezhe) da heul manif an 22 a viz C’hwevrer 2014 e Naoned. Soñj ho peus marteze e oa bet tri den o koll ul lagad da goulz ar vanifestadeg-se ha kantadoù a dud gloazet gant an archerien. Abaoe an deiz-se e kendalc’h an holl dud ac’h a d’ober ar stourm da vezañ gwasket dibaouez : peizanted, annezidi ar ZAD, stourmerien ha stourmerezed…\nMa c’hoarvezfe gant an archerien « karzhañ » Ti ar Bobl evit an abeg-mañ-abeg e vefe graet un dibunadeg da 8 eur noz e straedoù Roazhon ar memes devezh.\nMa pad ar stourm a-enep lezenn El Khomri e Roazhon eo ivez peogwir e faot d’an dud a gemer perzh ijinañ ur bed all, gant muioc’h a ingalded hag a frankiz. Ar pezh a c’hoarvez e Ti ar Bobl zo evite un doare da sevel darempredoù all etre an dud.\nhttps://vimeo.com/165154782 – Evit sellet ouzh kemennadenn Emvod-Meur Ti ar Bobl sinet gant : coordination des intermittents et précaires de Bretagne, studierien ha studierezed Roazhon 2, UL CNT, SLB (Sindikad Labourerien Breizh), Place à défendre, Solidaires Etudiant.e.s, Maison de la grève, SUD santé sociaux 35.\nPosted in Brezhoneg / Articles en Breton, Information / Kelaouiñ | Tagged el khomri, gwaskerezh, polis, roazhon, Sal ar Cité, Ti ar Bobl, zad


Pajenn:Er Règl ag en drivet-Urh a Benigen, instituet dré er Séraphiq-Patriarch Sant Françæs.djvu/68 - Wikimammenn\nPajenn:Er Règl ag en drivet-Urh a Benigen, instituet dré er Séraphiq-Patriarch Sant Françæs.djvu/68\nMæs ret é ma reint un attantion vras ar en obligation ou dès d’obér ou feah hac amitié guet ou nessan, mar dès caz pé yeinnion étré-zai, ha de restituein, mar ou dès groeit gueu doh t’ou ; rac pihue benac e dosta d’er Sacremanteu guet caz doh é nessan, pé guet é vadeu étré é zeorn, hemb en dout ur gùir volanté d’ou zaccor quentéh èl ma ellou, e dro madeleah Doué é drougueah hac e Sacremanteu de sacrilégeu.\nTertulien en dès ræzon de laret penaus ur hrechén n’en dès anemis erbet ; rac open mé ma dihuennet doh t’ou a obér droug d’er ré n’en dès quet groeit dehou, é ma hoah ordrennet dehou gobér vad d’er-ré en dès groeit poén dehou. Patiantet ur hrechén e zeli el laquat de zoug er victoër a er-ré en anjuli, pé e ra gueu doh t’ou. Er groéz mer-\nAdtapet diwar « https://br.wikisource.org/w/index.php?title=Pajenn:Er_Règl_ag_en_drivet-Urh_a_Benigen,_instituet_dré_er_Séraphiq-Patriarch_Sant_Françæs.djvu/68&oldid=126328 »


Pajenn:Pompery - Quelennou var labour pe gonnidegues an douar, 1851.djvu/130 - Wikimammenn\nPajenn:Pompery - Quelennou var labour pe gonnidegues an douar, 1851.djvu/130\ndra gaër er vroiou lec’h eo ré zister an douar evit caout pânes na betterabes. Ar c’harottes c’houllennont teil dru ha brein. Tost dar moor, lec’h ez eus douarou quer pinvidic al, ader anezé, en nevez-amzer, toëz al lin ac an idou meurs.\nIrvinou rutabaga, ha caol irvin.\nAn irvinou-rutabaga, péré zo envel avoalc’h doc’h ar c’haol-irvin, zo eur seurt al couscoude. Ar pez a zisenvel anezo zo al liou mélen deus ar c’henta seurt, elec’h an eil a zo guen. Ada reer an eil oen ac eben eguis ar betterabes : transplanta reer anezo pé hô ada reer da chom é renquennadou. Ar maguérézet evit transplanta é vezont gred ivez er mis meurs. An irvinou-ma c’houzâont guelloc’h beza transplantet evit né c'houzâ ar betterabes ; peurvuia ivez é heulier ar c’hiz-zé pa léqueer irvinou-ratabaga ha caol-irvin. Ar c’houilet du a reont alies cals droug dezo, evel a Droug ar c’houilet du.\nréont da guément seurt-irvin al ha dar c’haol. Evit mirout ar vaguérézet outo, é squigner ludu, râz, ha guelloc’h c’hoas uel mogued. Ar rutabaga né réont van oc’h ar scorn ; ellont chom pad ar goan en douar eb droug.\nAdtapet diwar « https://br.wikisource.org/w/index.php?title=Pajenn:Pompery_-_Quelennou_var_labour_pe_gonnidegues_an_douar,_1851.djvu/130&oldid=141333 »


Pajenn:Perrot - Bue ar Zent.djvu/782 - Wikimammenn\nPajenn:Perrot - Bue ar Zent.djvu/782\nMartin, eur pennher, mab d’eun ofiser, a oa er Pannoni, war-dro ar bla 316. Da seiz pe eiz vla, e teuas da chom da Bavi, da heul e dud. Da zek vla ec’h eas dre laer, d’an iliz, da rei e hano evit ar vadeziant. Da bemp bla warn-ugent, e dad, eur pagan touet, a reas d’ezan mont d’an arme, en esper e teuje da drei kein d’e fe gristen. Mes an deveriou a zoudard ne rejont ket da Vartin ankouât e zeveriou a relijion. Eun devez e kavas e-tal dor kêr Amiens, eur paourkez en noaz. Troc’han reas raktal an hanter eus e vantel da rei d’ezan. En noz war-lerc’h, e welas Hon Zalver en eun hunvre, gwisket gant an hanter-mantel en devoa roët en aluzen, hag e klevas anezan o lavaret d’an êle a oa war e dro : « Martin, petra bennak ma n’eo ket badezet c’hoaz, en deus roët d’in ar zaë-man. »\nEr bla 350, e oe badezet gant sant Paulin, eskob Trev. Prest goude, dre forz poanial, e c’hallas en em denn evit mat eus an arme, hag ec’h eas da Boatie, davet sant Hiler, da zeski gantan hent ar zantelez.\nAc’hane ec’h eas d’ober eun dro d’ar gêr ; gonid a reas e vamm da Jezuz-Krist ; mes d’e dad n’hallas ober vad ebet. Dizro da Boatie, sant Hiler a hanvas anezan abad\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/782&oldid=141090 »


c'hellomp - Wikeriadur\nEus gellomp gant ur c'hemmadur dre vlotaat (g > c'h)\ndre vlotaat c'hellomp\nFurm kemmet ar verb gellout e kentañ gour lies an amzer-vremañ, en doare-disklêriañ\na) — [...]. Ha goude, evit un nozvezh da vihanañ, e c'hellomp chom da ehanañ. — (Lan Inizan, Emgann Kergidu 1, Brest, 1877, eil emb. Al Liamm 1977, p. 163.)\nb) Bremañ, pa 'z eo maro hor c'honterien goz, e c'hellomp c'hoaz, a drugarez da skrivagnerien 'zo, kaout an tañva eus ar c'hontadennou o deus hon diduet e-doug bloaveziou tenera hor yaouankiz. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 6.)\na) Kenta medesin. — [...] ; setu aze unan hag a c'hello trugarekât ac'hanomp estreget eur wech, ma c'hellomp digas e skiant-vad d'ezan en-dro. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 22.)\na) — [...]. Selaou, pa'z eo guir n'euz aman nemedomp hon daou, ha ne c'hellomp beza klevet gand den, lez ac'hanoun da lavaret daou c'herik d'id. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 129.)\nb) — [...]. Ho sikour hag ho kennerzhañ hon eus graet eus hor seizh gwellañ betek hiziv ; hogen ne c'hellomp ket, siwazh ! daleañ muioc'h. » — (Langleiz, Romant ar Roue Arzhur/levrenn I : Marzhin, Al Liamm, 1975, p. 23.)\n↑ Skrivet 'hellomp a-wechoù.\nAdtapet diwar « https://br.wiktionary.org/w/index.php?title=c%27hellomp&oldid=269183 »\nKemmoù diwezhañ degaset d'ar bajenn-mañ d'an 1 Mae 2018, da 12:30.


Vieux Objets - Wikipedia\nVieux Objets zo un danevell gant Guy de Maupassant, embannet en 1882.\nKentañ ma voe embannet Vieux Objets a oa e Gil Blas an 29 a viz Meurzh 1882, sinet Maufrigneuse. Ne voe adembannet nemet goude marv ar skrivagner, en dastumad dalif Le Père Milon en 1899.\nAdélaïde, ur vaouez kozh o chom hec'h-unan en he zi, a skriv d'he mignonez Colette, anavet a gozh. E Pariz emañ he mab, he merc'h pelloc'h c'hoazh, ha hi digenvez hogozik atav. Petra eo ddezhi an evurusted?\nAdtapet diwar « https://br.wikipedia.org/w/index.php?title=Vieux_Objets&oldid=1795323 »\nKemmoù diwezhañ degaset d'ar bajenn-mañ d'an 23 Mae 2018, da 10:20.


Magdalena Rudenschöld - Wikipedia\nMagdalena Rudenschöld, pe Magdalena Charlotta Rudenschöld, anavezet ivez evel Malla Rudenschöld, ganet d'ar 1añ a viz Genver 1766 ha marvet d'ar 5 a viz Meurzh 1823 e Stockholm, a oa ur vaouez eus noblañs Sveden hag un iriennerez svedat, e dibenn an XVIIIvet kantved. Kemer a reas perzh en irienn Armfelt, a-enep ar gouarnamant e 1792, tamallet e voe dezhi bout treitourez, staget ouzh post-ar-vezh, ha kondaonet da vezañ bac'het a-hed he buhez.\nHervez unan eus ar gondaonidi all eo dre garantez he devoa kollet he fenn.\n1 El lez\n2 An irienn\n3 Prosez ha kondaonidigezh\nMerc'h e oa Magdalena d'ar c'hont Carl Rudenschöld, den a stad, ha d'ar gontez Kristina Sofia Bielke. He zad a gollas e sez e Breujoù Sveden e 1766 ha treut e voe ar peuriñ gant an tiegezh ken an deiz ma krogas gouarnamant Bro-C'hall da reiñ arc'hant d'he mamm e kuzh evit he labour evitañ. E 1784 e voe anvet da zimezell a enor gant c'hoar ar roue Gustav III, ar briñsez Sofia Albertina Sveden.\nBerzh a reas el lez dre ma oa kenedus, speredek, ha tomm he fenn. Daou baotr a oa war he lerc'h : an Dug Charlez, breur d'ar roue, hag an denjentil Gustaf Mauritz Armfelt, gwellañ mignon ar roue. Fae a reas war an dug, met sot-pitilh e oa gant Armfelt. Armfelt a oa dimezet da Hedvig Ulrika De la Gardie e 1785, ha Rudenschöld a oa e bried-kleiz. Krediñ a reer e c'hanas daou vugel e kuzh: unan ganet en Abati Quedlingburg, en Alamagn, ar briñselezh ma oa Sofia Albertina Sveden o ren, pan eas digant Sofia Albertina in 1787.\nE 1792 e varvas ar roue Gustav III hag e vab 14 vloaz, Gustav IV Adolf a voe lakaet da roue. An dug Karl a renas en e lec'h, met e gwirionez eo mignon bras an dug, Gustaf Adolf Reuterholm, a rene hag a oa mest war ar gouarnamant.\nArmfelt en devoa esperet kaout lec'h er gouarnamant a zilezas Rudenschöld hag a guitaas ar vro e 1793. Klask a reas irienniñ gant ar Rused da ziskar ar gouarnamant ha lakaat ur renad nevez en e sav, hag eñ e penn eveljust.\nSkrivañ a reas Armfelt da Vagdalena Rudenschöld, a felle dezhi e tistroje he serc'heg daveti, ha goulenn a reas diganti mont eus e berzh da-gaout e heulierien, ar roue yaouank, ha kannad Rusia. War a greder e sevenas unan, da vihanañ, eus an teir c'hefridi-se.\nMet degouezhout a reas ho lizheroù etre daouarn Reuterholm hag an dug Karl abalamour da dud burev-post Hamburg, en Alamagn, o devoa graet eiladennoù eus al lizheroù ha gwerzhet anezho. Reuterholm a lakaas herzel Magdalena Rudenschöld da noz an 18 a viz Kerzu 1793, evel unan eus ar re gentañ da zastum.\nMagdalena he devoa devet darn eus he faperoù, met kavet e voe lizheroù karantez a-berzh an dug Charlez, ha roud eus arnod Armfelt da ziskar ar gouarnamant ha kemer ar galloud.\nProsez ha kondaonidigezhAozañ\nDa gentañ ne oa ket splann ar prouennoù a-enep dezhi, hag en em zifenn a eure gant nerzh ha finesa. Tennet e veze, emezi, "eus ur vac'h spontus ma ne wele nag an heol nag al loar".\nPa voe furchet domani Armfelt e voe kavet 1,100 eus he lizhiri dezhañ. E meur a hini e tispake fae ha dismeg ouzh an Dug ha Reuterholm, a washaas an traoù dezhi. An Dug en doamiret droug outii peogwir n'he doa ket pleget dezhañ pa oa oc'h ober e lez dezhi, ha Reuterholm a gonnaras pa lennas petra he devoa skrivet diwar e benn.\nEizh eus he lizheroù da Armfelt a voe moulet hag embannet gant he daou enebour, hag anvet "E Ti kozh ar Roue prizoniet un Itron anavezet evel Magdalena Charlotta merc'h da Carl, lizheroù d'an treitour Baron Armfelt, anavezet evel Gustaf Mauritz, mab da Magnus, diwar-benn o avanturioù karantez ". El lizhiri e ra anv eus klask diforc'hañ gant skoazell Armfelt goude bezañ bet brazezet gantañ. Daoust da se, abalamour da gasoni ruz an Dug ha Reuterholm e troas ar bobl a-du ganti.\nPa voe diskouezet dezhi ar prouennoù, e miz Ebrel 1794, ec'h anzavas he zorfed, en ul lavarout n'he devoa kemeret perzh nemet dre m'he devoa fiziañs dall en Armfelt.\nD'an 22 a viz Gwengolo 1794 e voe kondaonet Magdalena Rudenschöld d'ar marv dre an abeg a dreitouriezh, war un dro gant Armfelt, a oa en estrenvro, ha daou irienner all, Ehrenström hag Aminoff. Kemmet e voe he c'hastiz e stagidigezh ouzh post-ar-vezh, heuliet gant bac'hidigezh a-hed-buhez. Ar c'hanseller Fredrik Sparre a reas anv a "skourjezañ" anezhi, hag aprouet e voe gant Reuterholm, met konnar a savas er bobl o klevout anv a gement-se, ma voe lesanvet ar "c'hanseller skourjezer" goude-se.\nTennet e voe hec'h anv-ziegezh hag he noblañs diganti - evel digant Armfelt hag an holl re all a oa en noblañs - hag e paperioù ar prizon ne oa ken nemet "Magdalena, merc'h da Carl, bet Itron ".\nEn deiz war-lerc'h e voe kaset Magdalena d'ar chalfod war al leurgêr, a zo bet skrivet e oa "ur ranngalon he gwelout". Gwisket e oa gant ur sae louet, ur gorfenn du, diskempenn he blev, he fenn dalc'het uhel, hag evañ a reas div werennad dour. Glac'haret e oa an arvesterien ouzh he gwelout, eme Hedvig Elisabet Charlotta av Holstein-Gottorp, abalamour d'he yaouankiz, d'he gwallblanedenn, ha marteze abalamour d'ar pezh a chome eus he c'hened kent.\nPa voe ehanet an abadenn krougañ e teuas ur c'harroñs da gerc'hat anezhi d'he c'has d'ar vac'h. Semplañ a reas neuze, hervez ar skrivagnerez Märta Helena Reenstierna, "gant ardoù evel Elisabeth Olin en "Acus ha Galathea" (ar c'hoarigan).\nUr mignon da Rudenschöld, ar c'hont A.F. Skjöldenbrand, a skrivas diwar-benn an darvoud : " Nebeud a dud en engroez a grogas da huchal warni, met Silfverhielm (komandant ar warded) a reas d'an dud tevel". Ret e vije bet dezhi kaout ur c'holier houarn en he c'herc'henn, met pa dostaas ar burev gantañ e reas Magdalena ur souz-dreñv hag eñ\n"a izelaas e zaouarn, ha hi war-eeun d'ar peul hep an houarn en he c'herc'henn, ma chomas gant liv ar marv war he dremm e-pad un ugent munud ken na voe kemmet he c'hastiz, neuze e semplas ha kaset e voe kuit, evel marv".\nRudenschöld a skrivas diwar-benn he donedigezh er vac'h:\nLakaet e oan bet en ur c'harr ha gwarded tro-dro din. Semplet e oan chomet a-hed an hent d'ar vac'h, ur pennad bale eus Hornstull, ha n'em boa digoret lagad ebet a-raok an abardaez, da welout e oan bet lakaet em gourvez wa an douar en ur gell deñval ma-unan-penn gant ur volennad dour hag ur werennad win em c'hichen. Tamm ebet n'em boa debret en deiz-se. Pa'm boa stoket ouzh ar werenn em boa klevet ur vouezh o huchal: Bev eo c'hoazh!.\nDaou vloaz hanter goude, e miz Du 1796, e voe divac'het Rudenschöld war urzh Reuterholm; c'hoant en devoa d'he dieubiñ a-raok ma vefe deuet ar roue yaouank en oad da ren, ha da bardoniñ dezhi.\nE Gouhere 1798 e c'hanas ur mab, Eric Ekmansdorff Karlsson, a voe ofiser e Finland. E dad e oa he mevel, ur gwaz yaouank, kreñv ha koant, a veve ganti. Koulskoude e troas fall o darempred, he gwallgas a rae ar paotr, a-hervez, hag e 1801, ez eas da Suis da chom ha gwarezet e voe gant Germaine de Stael, erbedet ma oa bet dezhi gant Armfelt, a reas war-dro kas he mab da vezañ skoliet da Sant Petersburg e Rusia hag a roas arc'hant dezhi. Gwelet e veze e Coppet, plijus he doare, sioul en he buhez.\nE 1812 e tistroas da Sveden ma vevas e ti he breur Thure Gabriel, evel gouarnourez gant e vugale. Ne fellas ket dezhi komz ken eus he buhez tremenet. Mervel a eure e Stockholm e 1823.\nAndersson,Ingvar and Beijer, Agne. Gustavianskt 1771-1810. en bokfilm. Stockholm., Wahlström & Widstrand., 1945\nCarlsson, Sten.Den Svenska Historien; Gustav III, en upplyst envåldshärskare, Band 10" Stockholm 1966-1968.\nLindquist, Herman, Historien om Sverige. Stockholm, 1885.\n↑ Norrhem, Svante (in Swedish): Kvinnor vid maktens sida : 1632-1772 (In English: "Women by the side of power: 1632-1772") (2007) Lund (Nordic Academic Press)\nAdtapet diwar « https://br.wikipedia.org/w/index.php?title=Magdalena_Rudenschöld&oldid=1990076 »\nKemm diwezhañ d'an 2 Mae 2022 da 13:23\nKemmoù diwezhañ degaset d'ar bajenn-mañ d'an 2 Mae 2022, da 13:23.


Kourzh - Wikipedia\nKourzh ur vaouez\n3 Minellañ ar c'hourzh\n5 Ar c'hourzh en arz\nKourzh ha digor gouhin ur vaouez\n1 Beskenn an ellig - 2 Ellig - 3 Muzelloù bihan - 4 Gwask an troazh - 5 Digor ar gouhin - 6 Garbedenn - 7 Fraezh\nLodennoù ar c'hourzh :\nar muzelloù bras, plegoù ar c'hroc'hen a zo a bep tu dezhañ (distoket int war ar skeudenn) ;\nar muzelloù bihan ;\ner beg anezho, an ellig, organ stegnus ;\ndindan an ellig emañ gwask an troazh ;\netre ar muzelloù bihan emañ digor ar gouhin.\nE gouenn an dud e weler meur a lodenn e reizh ar vaouez, eus an nec'h betek an traoñ :\nar voudenn, gant ar blev-gaol, e traoñ ar c'hof ;\nar muzelloù bras, pe muzelloù diavaez.\nAn organoù diavaez-se o deus ivez ur garg er vuhez reizhel ha stag ouzh ar blijadur. Nervennoù e-leizh zo enne, perzh a gemeront en oberenn reizhel pa vezont implijet evel ma tere.\nDaou vare a bouez a zo e kresk ar c'hourzh :\na-hed diorreadur ar grouell ;\nar gaezouregezh, ma teu blev warnañ, ar pezh a ziskouez ez eo darev ardivink-genel ar vaouez da engehentañ.\nHeñvel eo stumm ar c'hourzh ouzh hini ur vi, gant ur faout er c'hreiz, dindan ur voudennig, e-traoñ ar c'hof, e-kreiz ar c'haol.\nAr gaezourenn, anezhi ur voudennig vlot dirak ar c'hourzh, zo graet gant un danvezenn druz a c'holo juntad ar c'haezour ; mons pubis eo an anv latin, ne vern pe da baotr pe da blac'h eo. Gant ar vaouez e teu ar mons pubis da vezañ mons veneris da lavarout eo « Menez Gwener » pe "Menez ar Garantez".\nDont a ra an darn vrasañ eus organoù reizhel ar pared ha parezed eus ar memes danvez eus kresk ar grouell. Heñvel an traoù gant ar c'hourzh.\nLiammet eo korfadurezh ar c'hourzh ouzh korfadurezh ardivink-genel ar pared dre ma'z eo rannet etrezo bevoniezh-kreskiñ o gouenn.\nKlotañ a ra mezenn an ellig gant mezenn ar c'halc'h, ha korf an ellig ouzh korf keviaouek ar c'halc'h. Ar muzelloù bras ha bihan ha tog an ellig a glot gant ar gousac'h, gant kroc'hen troad ar c'halc'h, gant kaezour ar c'halc'h.\nTost d'ar fraezh emañ ar c'hourzh\nAn daou zoare boutin da gempenn ar c'hourzh eo :\ntouzañ ar blev-gaol ;\nKizidikoc'h eo ar c'hourzh eget ar c'halc'h ouzh ar mikroboù.\nAbalamour da ziwall diouzh koeñvadur o c'hourzh ez eus kalz merc'hed oc'h implij dour ha gwezeladoù. Ret eo diwall ouzh an aozadoù implijet, a c'hall endelc'her elfennoù kimiek a dag ar c'hroc'hen dreist-holl en ul lec'h kizidik. Aes eo tapout ur gouhinfo, bilimadur ar gouhin.\nLiammet eo yec'hed ar c'hourzh ouzh an doare-bevañ, an evezh taolet ouzh an naetadurezh, ar boued yac'h. Ret eo implij soavonoù dous, naturel, bevedel, ha gwalc'hiñ eus an tu diaraok d'an tu an diadreñv.\nMinellañ ar c'hourzhAozañ\nGwelout: Minellañ ar c'hourzh\nMerc'hed zo e plij dezho minellañ o c'hourzh e doare pe zoare. Darn a ya betek muturniañ pe toullañ ar c'hroc'hen.\nTog an ellig, minellet\nE latin e veze graet pudendum femininum eus ar c'hourzh'. Ar ger pudendum a dalv kement ha lodennoù mezhus da lavarout eo ar pezh n'eo ket dereat diskouez.\nEr sevenadur hindou e reer gant ar ger sanskritek « Yoni ( योनि ) », dezhañ meur a ster, hag en o zouez feunteun a vuhez, neved, hag all.\nAr c'hourzh en arzAozañ\nAbaoe pell e klask an arzourien tresañ pe livañ ar c'hourzh, aroueziañ galloud an organ-se da « reiñ ar vuhez », rak kemmesk a zo etre kourzh ha gouhin abaoe ar ragistor, met nebeutoc'h-nebeutañ dre ma kresk ar skiant hag anaoudegezhardivink-genel an den. Kemmesk zo ivez etre kourzh hag oriadell, ar blijadur reizhel.\nTresadennoù eus oadvezh ar maen\nMaen paleolitik, ur c'hourzh treset warnañ\nSheela na Gig, delwenn dezhi ur c'hourzh brasaet\nTri c'hourzh hag ur c'halc'h askellek\nOrin ar bed, taolenn gant Gustave Courbet, 1866\n↑ (en) http://cancerweb.ncl.ac.uk/cgi-bin/omd?pudendum+femininum\nOrganoù reizhel ar merc'hed (fr)\nKourzh deskrivet (fr)\nAdtapet diwar « https://br.wikipedia.org/w/index.php?title=Kourzh&oldid=1802262 »\nDernière modification le 14 Eos 2018, à 10:51\nKemmoù diwezhañ degaset d'ar bajenn-mañ d'an 14 Eos 2018, da 10:51.


Emission Reportajoù Keleier ar Vro : Tri devezh Gouelioù Meur Kerne\nLabour-douar : Ur c'hleñved a-gaoz d'al louzeier\nJean-Jacques ha François 'zo àr o lévé, e Penn ar Bed. L…\nKan ar bobl : ur mod disheñvel\nKenstrivadeg Kan ar bobl ne vo ket dalc'het e mem mod ag…\nIzel eo live an dour dindan zouar e Breizh er mare-mañ\nOuzphenn 60% eus an dour evet hag implijet e Frañs a zeu…\nDeskiñ d'ar skolaerien-ezed ober gant ar vugale gwallgaset\nHa da lakaat ar gaoz war ur gudenn gevredigezh vraz all …\nEmission Reportajoù Keleier ar Vro - Episode diffusé le 27.07.2020\nTri devezh Gouelioù Meur Kerne\npoltred gant an Telegramm\nAvec : Ael-Anna Maze, Clelia Steczuk\nGant ar c'hleñved-red, eo bet nullet an holl c'houelioù ha festivalioù evit an hañvezh. E Kemper padal zo bet divizet gant aozerien Gouelioù Meur Kerne da sevel tri devezh abadennoù hag emgavioù tro dro da sevenadur Breizh. Ouzhpenn an dra-se, ne vo ket ar bloaz-mañ anavezet a rouanez nevez. Ael-Anna Maze, Rouanez Kerne 2019, a chom gant he c'harg evit un eil bloavezh.\nDisadorn, daoust d'ar glav, ur chant den bennaket deuet da zeskiñ penaos e vez staliet ar c'hoefoù e Kerne Izel, gant Raymond Le Lann. Koefoù peder bro a voe kinniget, bro c'hlazig, bro ar C'hab, bro Gemperle, ha bro an Aven. Ar rouanez hag he dimezelled a voe war al leurenn da skeudenniñ an displegadenn. Ael-Anna Maze a ziskoueze hi ar mod da fichañ koef bro C'hlazig.\nHa goude ar brezegenn war ar c'hoefoù, zo bet dalc'het e Kemper ar genstrivadeg Biniou Herve ar Meur. 10 kouplad o deus sonet an eil re goude ar re all. Tonioù deus Kern Izel a zo e repertouer ar genstrivadeg-se, tonioù bale pe donioù trankiloc'h. 4 kouplad a voe renket er rummad binioù bihan breton. Ar c'houplad William Nikolaz ha Bastien Gevel a zo aet ar maout ganto. Hag er rummad koupladoù binioù braz Skosad eo Goulven Henañ hag Alexis Meunier emañ aet ar maout ganto.


Re Bell Ganti – Page 60 – Radio Kerne\nCategory: Re Bell Ganti\nRe bell ganti, Lun 21 a viz Kerzu\nAnna Kere, diwar-benn La Grenouille à Grande Bouche, ur raktres dibar ha pinvidik e Roazhon lagrenouille.bzh\nAdrien Morvan, kelenner war ar russeg, diwar-benn ar viruskurunenn e Rusi\nAr blanedenn Yaou 3/6\n2vn evit kompren anvioù an te\nAr gejadenn etre Yaou ha Sadorn\nKeleier gant Tunvezh Gwloagen-Grandjean\nRE BELL GANTI 18 a viz kerzu 2020\nDerc’h eo bet staget banniel Breizh war ti-kêr Naoned, un darvoud gortozet dibaoe pell gant an holl. Arno Mahe o chom e Naoned hag ezel en UDB (Unvaniezh Demokratel Breizh) a lar deomp hiroc’h.\nAn ali lenn:Cheveux au vent (istor ar foot e Breizh, Per Mins-Pegailh)\nEr mare-mañ e vez ispisial ar vuhez evit an holl, gant ar reolennoù lakaet e plas da stourm enep red ar virus kurunenn. Ha pep hini e vev an traoù en un doare disheñvel. Tunvezh Gwlagen-Grandjean ‘n eus ar chañs da gaout ar soner Konogan an Habask deus ar pellgomz, da c’houzout penaos e kase e labour da benn. Soner bombard, binioù pe c’hoazh pib-ilin eo Konogan an Habask, hag e penn ar strollad Pevarlamm, da skouer.\nA-bennisadorn e vo Konogan an Habask o seniñ, war internet ! Er siber-fest-noz e vo eñ gant e gomper Bernard Bizien deus ar gitar. Asambles e vo eno gant strolladoù braz all, evel hini Denez Prijant pe hini Jean-Charles Gwichen, ar strolladoù Arvest, O’Tridal, pe c’hoazh Yann-Ewen L’Haridon.\nHag ur poent war Taol Kurun diouzhtu gant Fanny Chauffin, eus ar gevredigezh Féa ha e aozañ ar Festival Taol Kurun. Eizhtez zo o doa resevet 600 haïku dija…\nRe Bell ganti 17 a viz Kerzu 2020\nYolande Tirilly a vo en abadenn an DON a-benn disadorn. Livourez eo, desket he deus peñturiñ pa oa aet war he leve un nebeut a vloavezhioù ‘zo bremañ. A-bep seurt livadennoù a ra, pe gant liv ha dour (aquarelle) pe gant peñtur-eoul (peinture à l’huile). Ul levr he doa embannet e 2015 memes, da ziskouezh he labour d’an dud. Benjamin Bouard a zo bet ‘n’im gavet asambles ganti e Pouldregat, e-kichenn Douarnenez.\nUL LEVR, UN OBEROUREZ\n‘Olive Kitteridge’, gant Elizabeth Strout\nHudu e vo lakaet ar gaoz e-barzh ar gronikenn Barzhaz diwar-benn ur romant nevez deuet maez gant An Alarc’h Embannadurioù. « Ar re vrizhellet », un droidigezh kaset da benn gant Herve ar Beg, ur vouezh anavezet mat gant selaouerien ar radioioù brezhoneg…hag ur bluenn ivez, da dreiñ oberenn ar skrivagner deus Iwerzhon, Hugo Hamilton. Emañ Magali Baron deus Kuzul ar Brezhoneg asambles gant Tomaz Laken\nEL MAOUT, GUTAMA\nBet on o kaout El Maout pa dro ur c’hlip nevez dre internet, bet savet da vont gant ar ganaouenn ‘Gutama’\nAr c’heleier gant Tunvezh Vloaguen…\nPeseurt mod ‘vez lâret 2020 12 17 Fonologiezh ar brezhoneg 16\nDalc’homp c’hoazh gant fonologiezh ar brezhoneg hag ar mod ‘vez lusket ar frasennoù e brezhoneg. Tammoù traoù a zo da lâret c’hoazh, e-giz lakomp ar mod ‘vez lakaet bogalennoù ouzhpenn e-barzh serten komzoù, da aesaat ar gaoz.Youenn Wloegen zo c’hoazh deus mikro Benjamin Bouard ha Tunvezh Wloegen.\nAR GOMISION DA VREZHONEGAN KEMPER EN-DRO\nGant kêr Gemper emañ ar c’hoant da sevel «komisionoù tra-kêr», a-benn d’an dilennidi gellet labourat gant ar c’hevredigezhioù war sujedoù ‘zo. Diriaou tremenet zo bet votet krouidigezh ar gentañ komision gant ar c’huzul kêr, an hini hag a denno da yezh ar brezhoneg. Anna-Vari Chapalan, kuzulierezh kêr en karg deus yezh ar brezhoneg ha deus al liested, a zo deus mikro Tunvezh Gwlagen-Grandjean.\nRe Bell b’an ti Merc’her 16 a viz Kerzu\nTangi Poisson, dre bellgomz gant Maïna, Sterenn hag Enora, merc’hed yaouank deus skolaj Diwan Sant-Ervlan, enrollet e-doug un atalier radio renket gant Radio Naoned.\nDominique Merrien en-dro, da safaret deomp deus an traoù zo da welet en oabl da noz.\nAlan Kloareg, prezidant RKB, dre bellgomz gant Tunvezh Wloegen, da gontañ deomp pezh oa c’hoarvezet d’ar radio ar sizhun baseet, pa oa bet tud o klask dont tre e-barzh o studioioù e Sant-Nigoudem hag e Rostren.\nKronikennoù : Tennit o Anal / Buhez Bro an Naoned / Kronikenn Yec’hed / Kronikenn ar Babigoù


Republik Katalan - Wikipedia\nAr Republik Katalan (República Catalana e katalaneg, anvet ivez Estat Català "Stad Katalonia"), zo ur renad politikel savet pemp gwech e Katalonia : er XVIIvet kantved gant Pau Claris, en XIXvet kantved gant Baldomer Lostau i Prats, e 1931 gant Francesc Macià, e 1934 gant Lluís Companys ha d'ar 27 a viz Here 2017 gant Carles Puigdemont.\n1 Braços Generals Pau Claris\n2 Embann 1873\n3 Embann Here 1934 gant Lluís Companys\n4 Embann 1931\nBraços Generals Pau ClarisAozañ\nD'ar 17 a viz Genver 1641 e voe embannet ar Republik Katalan gant Pau Claris.\nAloubet e voe Katalonia neuze gant roue Spagn, Felipe IV. D'an 23 e c'houlennas Pau Claris skoazell digant roue Bro-C'hall, Loeiz XIII, a anavezas anezhañ evel « kont Barcelona », un titl hag a voe legadet goude d'e bennhêr Loeiz XIV betek 1652. Ha setu lakaet priñselezh Katalonia dindan ar rouantelezh c'hall. D'ar 26 a viz Genver 1641 e voe Emgann Montjuïc, ma voe trec'het arme Spagn. Mervel a eure Pau Claris miz goude.\nGant Feur-emglev Westfalen 1648 e kollas Spagn un darn vras eus he douaroù e kreiz Europa, ha ne voe ket diskoulmet kudenn ar broioù katalan en hanternoz d'ar Pireneoù. E 1659, dre Feur-emglev ar Pireneoù, e laoskas Felipe IV kontelezh Rousilhon da vont gant Bro-C'hall, hag ivez hanternoz Cerdanya, daoust d'ar bonreizhoù katalan.\nD'an 18 a viz mae 1869 e voe sinet Pakt kevreadel Tortosa gant kengorioù republikan Aragon, Katalonia, Valencia ha Balearez.\nEmbann Here 1934 gant Lluís CompanysAozañ\nPoltred Lluís Companys.\nD'ar 6 a viz Here 1934, da vare Dispac'h Asturiez, e voe embannet savidigezh ar Stad katalan gant Lluís Companys. Harzet e voe Companys, hag ehanet emrenerezh ar Generalitat.\nEchu Brezel Spagn, en 1939, tec'het ar gouarnamant katalan d'an harlu.\nHervez emglev Donostia, d'ar 17 a viz Eost 1930 e oa ar strolladoù republikan spagnol da gemmañ ar renad goude trec'hiñ en dilennadeg da vezañ, hag emren e oa Katalonia da vezañ e framm ar Republik spagnol.\nAdtapet diwar « https://br.wikipedia.org/w/index.php?title=Republik_Katalan&oldid=1774544 »\nDernière modification le 6 Du 2017, à 16:48


Nebeut-tre ag elfennoù eus TaP a vez tennet eus an douar, war-dro 400 tonennad e 2011, enno un 20 tonennad rodium hepken a vloaz da vloaz. Eus Suafrika e teu ar rodiom dreist-holl (war-dro 80 %), heuliet gant Rusia.\nDiwar skiriadur derc'hanel izotop an uraniom-235 235U e teu rodiom, neuze e c'hallfed e genderc'hañ dre implijout uraniom kozh ar c'hreizennoù nukleel ; ret e vije avat mirout izotopoù skinoberiek ar rodiom degadoù-pad a-benn izelaat o skinoberiegezh, ar pezh na dalvezje ket ar boan hervez reolennoù an armerzh.\nAdtapet diwar « https://br.wikipedia.org/w/index.php?title=Rodiom&oldid=1979745 »


Ar maezioù a cheñch | Ecomusée des Monts d'Arrée\nLec’hioù disheñvel an Ekomirdi zo ur roud eus amzer dremenet tud Kêrouad koulz hag eus hini re ti ar C’horneg. Ouzhpenn-se int gwarezet pezeogwir eo niverus al loened hag ar plant a gaver en-dro dezho. Gant-se Ekomirdi Menez Are en deus graet e soñj ober gant ur merañ disheñvel evit an takadoù diavaez. An dra-mañ a zegouezh da Ajeñda 21 kuzul Meur Penn ar Bed ha da Garta Park naturel an Arvorig. Teir lodenn disheñvel a ya d’ober an argerzh-mañ : hini an ekologiezh, hini ar maezioù hag an doareoù-bro hag hini an ekonomiezh.\nAr merañ disheñvel\nAn teknik-mañ zo bet ijinet a-ziwar doareoù labour-douar koshoc’h hag a ra d’an dud pas labourat an holl dakadoù kement-ha-kement nag ober tre ar memes labourioù en enno. Dre se e reer ul labour disheñvel dac’h an interest anezho, dac’h o zalvoudegezh pe dac’h an dud a vez o vont hag o tont en enno. An holl blant, pe vijent gouez pe ne vijent ket a vez gwarezet er mod-se hag e teuont da vezañ un doare da lakaat lec’hioù an Ekomirdi war-wel.\nGounit douaroù ha magañ loened\nUr perzh all d’an taol-esae-mañ eo ober gant loened mod ar vro da gempenn ar plasoù. Deñved ha givri eo a vez o troc’hañ ar geot e takadoù zo.\nAbaoe 2002 e vez graet gant Manon da gempenn lod eus an takadoù dister. Honnezh zo ur gazeg pounner a servij da zihalañ, da droiñ an douar ha da gempenn ar jardin. An ekomirdi zo ur c’heveller d’ar gevredigezh Prommata. Stajoù a vez graet da gaout un tañva d’al labour dre gezeg.


Pajenn:Perrot - Bue ar Zent.djvu/671 - Wikimammenn\nPajenn:Perrot - Bue ar Zent.djvu/671\nhenan an Iliz, ha pep gwech m’eo bet dindan bec’h, en deus astennet d’ezi e zorn madelezus. P’he gwelas o vont da gouezan da viken dindan galloud ar Zôzon, e tigasas Jann d’Ark hag Arzur Breiz d’he diframman adre daouarn he enebourien. Diouz m’eo bet eviti, en amzer dremenet, eo êz gouzout petra vezo eviti en amzer da zont. Fizianz eta, daoust da bep tra, en sant Mikêl.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/671&oldid=140967 »


Kaozeal:Herve Sebille Kernaudour - Wikipedia\nKaozeal:Herve Sebille Kernaudour\n(Adkaset eus Kaozeal:Herve Seubil gKernaudour)\n3 Traoù faos\n4 Traoù gwir\nBarzh[kemmañ ar vammenn]\nDianav eo ar barzh Erwan Seubil gKernaudour hervez Google. Daveoù all a vefe? Bianchi-Bihan (kaozeal) 11 Ebr 2015 da 07:21 (UTC)\nAnv[kemmañ ar vammenn]\nHerve Sebille Kernaudour eo an anv diwezhañ implijet gant an embanner war golo ul levr e 2014. Bianchi-Bihan (kaozeal) 11 Ebr 2015 da 09:56 (UTC)\nPetra eo an anv-staderezh, d'an den a implij ar ger-se? https://br.wikipedia.org/w/index.php?title=Herve_Seubil_gKernaudour&diff=next&oldid=1633959 Implijer:Bianchi-Bihan|Bianchi-Bihan]] (kaozeal) 11 Ebr 2015 da 10:49 (UTC)\nHag adarre, ha goulenn chomet direspont: https://br.wikipedia.org/w/index.php?title=Herve_Seubil_gKernaudour&diff=prev&oldid=1634004 Bianchi-Bihan (kaozeal) 11 Ebr 2015 da 13:35 (UTC)\nTraoù faos[kemmañ ar vammenn]\nMe ne welan netra faos, mann nemet c'hoant da guzhat traoù zo, marteze peogwir ez eus traoù da gavout, https://br.wikipedia.org/w/index.php?title=Herve_Seubil_gKernaudour&diff=1633970&oldid=1633968 neuze e klaskin ; goulenn : gwir pe faos eo Hervé Sébille an anv gwirion? Bianchi-Bihan (kaozeal) 11 Ebr 2015 da 11:23 (UTC)\nUr falstamaller a gavo bepred traoù faos da gontañ, pa n'eo ket barrek zoken da lenn ar bajenn a ro da zave.--Trec'hlid mitonet (kaozeal) 11 Ebr 2015 da 11:27 (UTC)\nUn dagadenn, hag a ra vad d'az pouzelloù, n'eo ket un arguzenn. Bianchi-Bihan (kaozeal) 11 Ebr 2015 da 11:31 (UTC)\nTraoù gwir[kemmañ ar vammenn]\nHervé Sebille en taol-mañ. Bianchi-Bihan (kaozeal) 11 Ebr 2015 da 11:49 (UTC)\nAdtapet diwar « https://br.wikipedia.org/w/index.php?title=Kaozeal:Herve_Sebille_Kernaudour&oldid=1634014 »\nKemmoù diwezhañ degaset d'ar bajenn-mañ d'an 11 Ebr 2015, da 13:35.


N’eus ket ur bae, n’eus ket un tamm lanneg, un tornaod, hep ma vefe ur groaz vaen, un delwenn pe ur chapel warno. Liammet strizh eo ar Vretoned ouzh an traoù sakr, ha ne oa ket bet ezhomm da aspediñ anezho evit ma vefe goloet ar vro a vonumantoù relijiel ganto. Gant an ilizoù diniver ha gant pinvidigezh ar porzhioù-bered e vez lakaet an den da estlammiñ, kalz muioc’h eget gant an ilizoù-meur. Gwir eo ez eus tost da 900 a sent sañset da...\nPet iliz-veur ?\n9 iliz-veur evit miliadoù a ilizoù hag a chapelioù ! Gant ar greunit, diaes da oberiañ, e oa bet lakaet tud da labourat e-pad kantvedoù, eus ar gotek puraetañ d’ar gotik flammek. Ar c’horzennoù, brav-kaer, zo o sevel a-us d’ar c’harterioù istorel. Ilizoù-meur Dol, Landreger, Kemper, Naoned ha Kastell-Paol zo ar savadurioù dedennusañ.\nChapelioù evit pep tra hag evit an holl !\nEn oadvezh aour Breizh, p’en em ledas al lienoù kanab pe lin en Europa, o doa gallet ar parrezioù sevel o chapel. Arz ar gwerennoù-livet a oa aet kalz war-raok peurgetket. O framm a veze lambrusket peurliesañ hag e-se e oa seblant warno e oa kouc’hoù bagoù anezho. Er chapelioù stank e oa bet tu da enoriñ un engroeziad sent, prest da rentañ servij d’an dud, en eskemm da bedennoù ha da lidoù dibar. Gant Servan e vefe pareet an heskedoù, gant Meriadeg ar vouzarded, gant Gwenn ar c’hleñvedoù kroc’hen… Hep ordrenañs !\nGallout a reer mont tre diavar el liorzhoù-iliz ?\nPa viot oc’h ober anaoudegezh gant al liorzhoù-iliz e viot sebezet moarvat… gant puilhed al lec’hioù. En em ledet e oa ar savadurioù bras-divent er 15vet hag er 17vet kantved… Un nor flamm-flimmin a zisrann takad disakr an iliz, ar c’halvar hag ar garnel. Pennoberennoù e maen eo ar c’halvarioù, a laka war wel tudennoù a-vordilh. Ouzhpenn 200 int e Gwimilio. Gwir vannoù-treset e greunit ! Brav da welet eo liorzhoù-iliz S.Tegoneg, Pleiben, Plougonven ha Tronoan ivez.\nAbatioù mat evit prederiañ\nAbatioù meurdezus a laka da grediñ … e kened an natur. Eus abati Lokmazhe, war ar beg zo anvet eveltañ, e vez dizoloet gweledvaoù hollgaer dre zigoroù toullet krommvegennoù hec’h aspadennoù. En abati Boporzh e Pempoull e vez graet gant aket war-dro he gwerjeoù zo war vord ar mor. E-harz a Blavezh emeur o reiñ buhez en-dro da abati Verrepoz.\nPenaos en em lakaat war wel ?\nPa vez graet prosesionoù gant ar parrezioù e vez lakaet o bannieloù flammus war wel. Gant brodadennoù seiz, aour hag arc’hant e vez kaeraet ar bannieloù kristen pounner-se.


Pajenn:Morvan - Buez ar Zent, 1894.djvu/863 - Wikimammenn\nPajenn:Morvan - Buez ar Zent, 1894.djvu/863\n20 a Gerzu\nsant dominik silos\nzuz meurbed ho doare, hag ato e riskl da nac’h ho feiz. Hogen, n’o doa nemed goulenn sikour digant Dominik pe en em erbedi outhan a galoun, ha raktal ec’h en em gavent adarre enn ho bro gant ho jadennou torret enn eunn taol. Neuze e teuent, dre anaoudegez vad, da zigas ar chadennou-ze da gouent Sant-Sebastian enn eur drugarekaat Doue hag ar Zant.\nO veza kouezet goall glanv, Dominik a resevaz he zakramanchou diveza gant eunn devosion dener, ha goudeze e varvaz evel ma varv ar Zent d’ann 20 a viz kerzu euz ar bloaz 1003. Eur vandenn vugale a velaz he ene o nijal d’ar baradoz, enn deiz-se memes, gant teir gurunenn enn dro d’ezhan. He gorf a oue enterret e kouent Sant-Sebastian, en doa gouarnet epad tri bloaz var’nn uguent, hag abaoue ar gouent-se a zo hanvet kouent Sant-Dominik-Silos.\nJanned Aza, greg Felis Gusman, dimezet eur pennad a ioa, n’e devoa ket a vugale. Dont a reaz da bedi var bez ar zant-ma, hag e devoue erfin eur mab hag a hanvaz ive Dominik. Ar mab-se a roaz c’hoaz muioc’h a lufr da eunn hano hag a ioa dija ker gloriuz, dre ann niver braz a eneou a c’hounezaz da Zoue, dre ar burzudou a reaz epad he vuez, ha dre ann Urs nevez a venac’h en deuz savet hag a zo en em skignet buhan dre ar bed holl.\nE buez sant Dominik Silos e velit eur roue o klask lakaat he graban var denzor eunn iliz pe eur chapel, petra bennag ma’z oa dija pinvidik aoualc’h ; rak ar rouaned ne vank netra d’ezho peurvuia. Pa grog ann avarizded e kaloun eunn den, ann den-ze ne ra ket a fors petra da ober evit kaout arc’hant. Ne respet mui na sakr na dizakr gant ma c’hello kreski he zanvez. Grit eur zell enn ho koustians, ha ma remerkit oc’h euz avechou re a garantez evit madou ar bed-ma, poanit da drec’hi ann tech fall-ze enn eur rei aluzenn gant largentez, enn aoun na veac’h hoc’h-unan trec’het ganthan ha na ve kaoz d’ehoc’h d’en em goll da viken.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/863&oldid=138115 »


Joël Tanter - Wikipedia\nJoël Tanter, bet ganet d'ar 5 a viz C'hwevrer 1951 e Gwened (Mor-bihan, Breizh), a zo bet ur melldroader a-vicher breizhat etre 1974 ha 1983.\n1 Melldroader amatour\n2 Melldroader a-vicher\nMelldroader amatour[kemmañ | kemmañ ar vammenn]\nAskeller kleiz e bost dezhañ war an dachenn n'en devoa c'hoariet nemet e-pad ur c'houlzad e Breizh pa oa yaouank-yaouank, en A.S. Muzillac (Mor-Bihan). D'e c'hwezek vloaz e oa aet da Straßburg da zeskiñ ar vicher a geginour hag eno e oa bet tutaet gant ur c'hleub lec'hel, Football Club Strasbourg Koenigshoffen 1906 (FCSK O6) an anv anezhañ. Gantañ ez eas da gampion ar rummad Enor eus Kevre Elzas e 1972 ha paket en devoa div Gib Elzas e 1973 ha 1974.\nMelldroader a-vicher[kemmañ | kemmañ ar vammenn]\nE 1974, goude bezañ bet dibabet gant ar gourdoner gall Paul Frantz un nebeud mizvezhioù a-raok, ez eas da c'hoari evit RC Straßburg. Ne oa ket ur c'hoarier e-touez ar re ampartañ met prim e oa, ken prim ma oa bet moranvet Bip-bip. Eno e chomas betek 1982, bet c'hoariet daou c'hant trizek krogad ha plantet tri fal warn-ugent gantañ en holl. Gant ar c'hleub elzasat ez eas da gampion Rummad 2 Bro-C'hall e 1977 ha kampion Rummad 1 Bro-C'hall e 1979. Kemeras a reas perzh ivez e c'hwec'h krogad ar c'henstrivadegoù europat :\nouzh IF Elfsborg ( Sveden), Hibernian F.C. ( Bro-Skos) ha MSV Duisburg ( Alamagn) e 1978-79,\nouzh IK Start ( Norvegia), Dukla Praha ( Tchekoslovakia) hag Ajax Amsterdam ( Izelvroioù) e 1979-80.\nE 1982, dre ma ne oa mui war lizheroù ar gourdoner nevez — Roger Lemerre — e kavas gwelloc'h mont da FC Rouan a oa o paouez pignat e Rummad 1 Bro-C'hall. Aze ne chomas nemet ur c'houlzad, bet kemeret perzh e pemp krogad warn-ugent (hep merkañ pal ebet).\nPaouez a reas gant ar vicher-se e 1984 pa oa o c'hoari evit Association sportive aixoise (Rummad 3 Bro-C'hall) : adoberataet e oa bet e c'hlin a oa bet gloazet div wech kent, siwazh dezhañ.\nDistreiñ a reas da Elzas ha mont da geginour evel m'en devoa graet e veno dont da vezañ e deroù e vuhez. Aet e oa war e leve e miz C'hwevrer 2011.\nRed-micher Joël Tanter war Football Database.eu\n↑ N'eus ket mui anezhañ abaoe ar 1añ a viz Eost 1991.\n↑ N'en devoa ket Tanter labouret tamm ebet gant Frantz a-benn ar fin dre ma oa bet erlec'hiet gant Hennie Hollink ha goude gant Robert Domergue.\nAdtapet diwar « https://br.wikipedia.org/w/index.php?title=Joël_Tanter&oldid=1667493 »\nKemmoù diwezhañ degaset d'ar bajenn-mañ d'an 12 Her 2015, da 19:18.


Gwezenn-orañjez - Wikipedia\nUr pennad orañjez zo ivez.\nBleunioù hag orañjezennoù\nIskevrennad : Magnoliidae\nUsurzhad : Rosanae\nUrzhad : Sapindales\nKerentiad : Rutaceae\nGenad : Citrus\nAn orañjezenn, pe gwezenn-orañjez, Citrus × sinensis hec'h anv skiantel, zo ur spesad gwez er c'herentiad Rutaceae.\nUr wezenn keitat he ment eo, 3-5 metr uhel, a c'hall kreskiñ betel 13 m uhelder avat en un endro peurvat. Ur c'hef hepken zo dezhi, eeun ha kranennek, arwer en e yaouankiz ha gris diwezhatoc'h ; ledan eo he barr ront pe bikernel.\nNiverus eo ar skourroù, a gresk reoliek adalek ur metr pe izeloc'hik a-us an douar, hag a zoug drein ken hir ha 10 cm a-wechoù. Padus eo an delioù vigelc'hiek begek 7–10 cm o hirder ; ouzh o c'hazel e kresk bleunioù gwenn frondus-kenañ, a-vlokadoù pe unan-hag-unan; da avaloù-orañjez e troont.\nRummataouriezh[kemmañ | kemmañ ar vammenn]\nAr spesad Citrus × sinensis er genad Citrus eo a anver "Gwezenn-orañjez" peurliesañ.\nCitrus × sinensis Osbeck hepken eo danvez ar pennad-mañ, eleze ar wezenn a zoug orañjez dous, da ziforc'hañ diouzh an orañjez c'hwerv (C.aurantium).\nEn hevelep genad emañ ar suraval (Citrus limon), ar suraval glas (C. aurantiifolia ha C. latifolia eo ar re a gaver an aliesañ) hag an orañjez c'hwerv C. aurantium. An darn vuiañ eus ar gwez-se zo hironed naturel deuet diwar kemmeskañ ar bampelenn (C. maxima), ar vandarinenn (C. reticulata) hag ar sedratezenn (C. medica). Citrus sinensis a skriver c'hoazh peurliesañ, met Citrus × sinensis eo an notadur skiantel resis, ma verk × an hironadur.\nE familh vras ar Rutaceae emañ an orañjezenned, evel an holl agrum : ar pampelenned, ar suravalenned, ar mandarinenned, ar sedratezenned, hag all, a-douez ur 1 600 spesad bennak.\nEus India, Pakistan, Viêt Nam ha gevred Sina e teu ar spesad, a voe degaset d'ar C'hornôg gant an Arabed\nनारङ्ग Nāraṅga e oa an anv sanskritek, a droas da نارنگ nārang e perseg ; an Arabed a zistagas نَارَنْج nāranǧ, a droas da naranja e spagnoleg ; pa'z erruas ar frouezh hag ar gwez e Provañs e voent anvet naurange ([no'rãnʃ] e provañseg) ; ar Saozon hag ar C'hallaoued a gredas dezho e oa ur ger-mell dirak an anv, alese an orange hag une orange ; eus ar stumm gallek fazius-se e teu ar brezhoneg orañjez.\nAn hevelep ger orange a implijer e galleg evit al liv ; orangey eo e saozneg, hag orañjez e brezhoneg.\nN'eo ket ar ger sanskritek nāraṅga gwrizienn anv Citrus × sinensis en holl yezhoù ; da skouer, sinaasappel, "aval Sina", eo e nederlandeg.\nOrañjezenn e Galiza\nEr broioù klouar ha gleb o hin e kresk ar gwez-orañjez.\nDre ma c'hall ar rev lazhañ ar frouezh pe ar wezenn hec'h-unan ec'h eo gwell he flantañ e douaroù a zo izeloc'h eget 250 m a-us live ar mor e diabarzh ur vro, pe izeloc'h eget 400 m war an aodoù.\nRet eo e vefe douar traezhek silikek mesket gant un nebeud pri ha raz. Gwelloc'h e kresk Citrus sinensis en ul lec'h heoliet mat ha goudoret diouzh an avelioù yen ; gwelloc'h ivez e ve dinaou gant an dachenn, evit mirout ouzh ar rev a begañ (d'an traoñ ec'h a ar gwiskadoù aer pa yenaont) hag ouzh an dour glav a chom a-boulladoù.\nDiwar splus ar frouezh e ouenn ar wezenn, pe dre aztaolañ (imboudiñ dre wrizienn).\nOrañjezegi bras zo kalz broioù : Suafrika en Afrika ; Stadoù-Unanet Amerika (Florida ha Kalifornia) ha Mec'hiko e Norzhamerika ; Belize ha Kuba e Kreizamerika ; Arc'hantina, Brazil, Ecuador, Kolombia, Perou hag Uruguay e Suamerika ; India, Iran, Turkia ha Sina en Azia ; en darn vuiañ eus broioù ar Mor Kreizdouar.\nPouezus eo gounezerezh frouezh Citrus × sinensis en armerzh ar bed.\nKenderc'herien bennañ, e tonennoù, e 2018\n1 Brazil 16 713 534\n2 Sina 9 246 305\n3 India 8 367 000\n4 Stadoù-Unanet 4 833 480\n5 Mec'hiko 4 737 990\n6 Spagn 3 639 853\n7 Egipt 3 246 483\n8 Indonezia 2 510 442\n9 Turkia 1 900 000\n10 Iran 1 889 252\n11 Suafrika 1 775 760\n12 Pakistan 1 589 856\nBro-C'hall : 79vet, 10 692 t e 2018.\nMammenn : AtlasBig\n(fr)} Jardiner malin. Kavet : 19/02/2022.\n↑ Anavezet mat eo an darvoudenn-se gant ar yezhadurourien, a ra mécoupure anezhi e galleg (rebracketing e saozneg ha Gliederungsverschiebung en alamaneg). *Drouktroc'h a c'hellfe bezañ e brezhoneg, met n'eus troidigezh testeniekaet ebet.\n↑ (fr) Production mondiale d'oranges par pays. Kavet : 19/02/2022.\nAdtapet diwar « https://br.wikipedia.org/w/index.php?title=Gwezenn-orañjez&oldid=1976232 »


Odaliskenn - Wikipedia\nOdaliskenn gant ur sklavourez gant Jean Auguste Dominique Ingres, 1842\nOdaliskenn, gant Jules Joseph Lefebvre (1874)\nOdaliskenn, gant Ferdinand Roybet.\nAn odaliskezed (odaliskenn en unander) a oa sklavezed gwerc'h en Impalaeriezh Otoman, a veve en harem ar sultan peurvuiañ, hag a servije e wragez, pe e serc'hed pe e vamm. Homañ, a veze graet ar Valide sultan anezhi, a veze e penn an harem.\n2 Ster ledanaet\n8 Taolennoù all da welout\nDont a ra ar ger eus ar poz gallek odalisque, deuet eus ar ger turkek odalık, a dalv kement ha plac'h a gambr, eus "oda", "kambr". E saozneg e vez skrivet hervez ar stumm gallek peurvuiañ, pe "odalisk", met skrivet eo bet ivez, hervez an distagadur turkek, odahlic hag odaliq.\nSter ledanaet[kemmañ | kemmañ ar vammenn]\nEr-maez eus an impalaeriezh otoman e vez roet d'ar ger odaliskenn ar ster a serc'h uhelrenk; kement-se ne glot ket gant an istor nag ar c'hustum turk pa oa ret d'an odaliskezed chom gwerc'h.\nEn Europa ivez e vez implijet ar ger evel gast pe kourtizanez. Ober fae war an istor n'eo ken.\nLa Grande Odalisque gant Jean Auguste Dominique Ingres (1814)\nSklavezed gwerc'h e oa an odaliskezed. Peurliesañ e vezent profet d'ar sultan. A-wechoù ivez, e tiegezhioù Jorjia, e veze aliet ar merc'hed da vont da odaliskezed en un harem. Eno e c'halle o renk uhelaat, e c'hallent mont da serc'hed pe da briedoù. Met mitizhien e oant en harem ar sultan ha netra ken. Ne servijent ket ar sultan, met e wragez pe serc'hed, ha ne vezent ket gwelet gantañ. Tre e traoñ ar skeul e oant en harem, dindan lasoù mamm ar sultan. Met pa veze un odaliskenn koant dreist ar re all, pe ma veze donezonet kaer da ganañ pe da zañsal, e veze desket evit dont da vout serc'h. Ma veze dibabet an odaliskenn da servij ar sultan ez ae betek e wele, ha neuze e save war ur bazenn uheloc'h, hini ar serc'hed. En Impalaeriezh ottoman ne c'halle ar serc'hed gwelout ar sultan nemet ur wech, neuze e veze ret sachañ e evezh gant un donezon bennak, kan, pe dañs pe reizh. Ha ma c'halle ur serc'h reiñ ur mab d'ar sultan e teue da vezañ pried dezhañ kenkent.\nUr fantasm eo bet an odaliskezed en Europa an XIXvet kantved, e-touez ar wazed wenn, el lennegezh koulz hag el livouriezh, ha gantañ eo bet awenet al luskad arzel a vez graet reterouriezh anezhañ. Met krog e oa an doug d'ar reter adal an XVIIIvet kantved. Digarez e oa da lakaat erotegezh, a dammoù pe a sailhadoù, en taolennoù.\nKement-se zo testeniekaet en taolennoù meneget amañ.\nOdaliskenn, gant François Boucher, 1740. Du he blev. Un daolenn all zo gantañ, damheñvel, gant ur veleganez: mestrez ar roue Loeiz XV e oa.\nMademoiselle O'Murphy, gant Boucher: anvet eo ivez An odaliskenn he blev melen.\nAn odaliskenn, gant François Boucher, livet e 1740. A c'hallfe a-walc'h bezañ bet awenet gant levr Antoine Galland, a oa bet embannet e droidigezh eus ar Mil nozvezh hag unan e 1704 (kentañ embannadur, meur a hini all zo bet, kement a verzh a rae).\nOdaliskenn he blev melen, gant François Boucher, an anv all roet da boltred unan eus serc'hed ar roue gall da-neuze, an dimezell O'Murphy. Splann an digarez amañ.\nEn XIXvet kantved\nOdaliskenn , gant Eugène Delacroix\nLa Grande Odalisque, gant Dominique Ingres\nOdaliskenn gant ur sklavez, gant Ingres. Dave da livadurioù eus an Azginivelezh italian (Gwener Urbino ha Danae Tizian), livadurioù eus maouezed noazh gant ur vatezh. Diwar neuze e vo ur c'hiz lakaat ur vatezh du e-kichen ur vaouez wenn en he noazh.\nEsther pe Odaliskenn, gant Léon Benouville\nFichadenn Esther , gant Théodore Chassériau, 1841\nOdaliskenn (1867), gant Francesco Hayez, en deus livet meur a hini all\nOdaliskenn , gant Jules Joseph Lefebvre, e 1874\nOdaliskenn , gant Ferdinand Roybet\nOlympia, gant Édouard Manet\nEn XXvet kantved\nOdaliskenn, gant Auguste Renoir\nAn Odaliskenn ruz, gant Henri Matisse\nAn Odaliskenn velen, gant Henri Matisse e 1926\nOdaliskenn, gant Pablo Picasso, awenet gant hini Ingres.\nKizelladurioù[kemmañ | kemmañ ar vammenn]\nOdalisca (1883), gant Rafael Atché\nE 1858 e veze graet luc'hskeudennoù gant ar saoz Fenton en e di, gant mignoned, diwar-benn buhez faltaziet merc'hed ar broioù muzulmat, evel Odaliskenn koazezet.\nAn Odaliskenn, gant Horst P. Horst\nOdaliskenn koazezet, gant Roger Fenton\nMeur a boltred odaliskenn zo bet livet gant Francesco Hayez, pe Renoir, da-heul ar c'hiz gant kevrinoù haremoù ar Reter.\nEsther pe Odaliskenn, gant Léon Benouville, 1844\nFichadenn Esther, gant Théodore Chassériau, 1841, eoullivadur, 45x35 cm, Mirdi al Louvre, Pariz\nOdaliskenn, gant Francesco Hayez\nOdaliskenn gant ul levr, gant Francesco Hayez\nMaouezed muiañ-karet an Emir, gant Jean-Joseph Benjamin-Constant (1845–1902), e 1879.\nOdaliskenn, gant Renoir\nTaolennoù all da welout[kemmañ | kemmañ ar vammenn]\nDarn anezho a weler amañ: \nOdalisque, barzhoneg gant Amable Tastu\nLa dernière odalisque, romant gallek gant Fayçal Bey\nOdalisque, ur romant saoznek gant Fiona McIntosh\nOdalisque, trede lodenn ar romant Quicksilver (2003) gant Neal Stephenson, ennañ an teir levrenn-mañ: Quicksilver, King of the Vagabonds, hag Odalisque.\nThe Imperial Harem gant Leslie Pierce\nThe Nature of the Early Ottoman State gant Heath W. Lowry\n↑ E wikisource: Odalisque\nAdtapet diwar « https://br.wikipedia.org/w/index.php?title=Odaliskenn&oldid=1989514 »\nKemmoù diwezhañ degaset d'ar bajenn-mañ d'an 29 Ebr 2022, da 17:48.


20 a viz Here 1854\ne Honfleur (Calvados)\n28 a viz Here 1905\nAlphonse Allais a oa ur c'hazetenner, skrivagner ha fentigeller gall ganet d'an 20 a viz Here 1854 e Honfleur (Calvados, Bro-C'hall) ha marvet d'an 28 a viz Here 1905 e Pariz.\nBrudet e oa e deroù an ugentvet kantved (ar "C'houlz kaer"), anavezet abalamour d'e bluenn lemm ha d'e fent diskiant. Livet en doa livadurioù difetis: e oberennoù unliv Dastumadenn an tomatez war vord ar mor Ruz gant kardinaled klañv gant taolioù-gwad hag all, kinniget e saloñs an Arzoù Digempoell, a oa bet krouet ur rummad war-raok Karrez gwenn war foñs gwenn gant Kazimir Malevitch, a vez alies anavezet evel ar skouer gentañ. Skrivet en doa ivez Allais, a-raok John Cage pe Erwin Schulhoff, ar sonaozadur bihanour kentañ: e Kan-bale kañv evit obidoù un den meur bouzar a zo ur bajenn wenn rak "ar poanioù bras a zo mut".\n2 Bed Alphonse Allais\nGanet e oa d'an 20 a viz Here e Honfleur (Calvados, Bro-C'hall). Mervel a reas gant ur stankerez eus ar skevent, da heul ur stankadur-gwad, m'en doa e vedisin gourc'hemennet dezhañ chom en e wele e-pad c'hwec'h miz abalamour dezhañ. Ne reas ket van ouzh an ali-mañ ha mont bemdez d'an davarn. D'ur mignon dezhañ a zegase anezhañ d'ar gêr e lavaras e vourd diwezhañ: "Warc'hoazh e vin marv! Kavout a rit se fentus, me ne c'hoarzhan ket avat. Warc'hoazh e vin marv!" Evel m'en doa disklêriet e varvas antronoz, d'an 28 a viz Here 1905 e Pariz.\nAnavezet eo evel un den trenk e fent, arbennigour war gelennadur an diskiant. N'eo ket ken anavezet-se e labourioù skiantel (enklaskoù war ar fotografiezh e liv, hag ur breou evit ar c'hafe liofiliset, koulz ha labourioù war genlakadur ar gom-gwevn).\nE-touez al luskad tamm farserezh en em gave, ezel e oa eus kleub an Hidropated, mont a rae da davarn ar C'hazh Du, a voe rener he c'helaouenn, ha kinnig a reas livadurioù unliv e saloñs an Arzoù Digempoell.\nBed Alphonse Allais[kemmañ | kemmañ ar vammenn]\nTudennoù zo a zeu meur a wezh e skridoù Alphonse Allais.\nAr C'habiten Cap, Albert Caperon e anv gwir, a zo un dudenn a gomz a-dak hag a lavar: "ar bureverezh a zo evel ar mikrob: ne barlanter ket gant ar mikrob. Lazhañ anezho eo a reer!" Pa teu war wel e vez roet rekipeoù koktelioù.\nFrancisque Sarcey, buruteller pezhioù-c'hoari er gazetenn Le Temps ha tudennadur "skiant vat" ar vourc'hizien, a vez meneget e degouezhioù droch-pik-kenañ (ne oa ket prederiet an "aberzhiad" evit kelo-se, ha laouen e oa zoken da vezañ drevezet - sinañ a rae Allais gant e anv, pe c'hoazh Sarcisque Francey — gant ur skrivagner ken speredek. Dre ma oa bet amprestet an doare gant ur skrivagner all, e fellas da Allais sklaeraat an traoù: n'o deus nemet daou zen e Pariz ar gwir da sinañ Francisque Sarcey : me ma-unan da gentañ, ha Francisque Sarcey da eil).\nE meur a zanevell e ra Allais al lu gant tezennoù an armerzhour Paul Leroy-Beaulieu (a oa a-du gant an diwall-bro), e-skeud meuliñ anezho.\nNe chom ket hep leurenniñ François Coppée, Loïe Fuller, Liane de Pougy, Cléo de Mérode, Paul Déroulède ha tud vrudet all er C'houlz kaer.\nGanet e oa bet Alphonse Allais hag Erik Satie un nebeud metroù an eil diouzh egile, er memes straed e Honfleur. En em gavet e oant e tavarn ar C'hazh Du. Lesanvet e oa bet ar sonaozour Esoterik Satie gant Alphonse Allais.\nE miz Gouere 2005 ez implijas Kentañ Ministr Bro-C'hall Dominique de Villepin, e-pad un emvod-kelaouiñ, ar gerioù "brogarouriezh armerzhel". Ijinet e oa bet ar gerioù-se gant Alphonse Allais e-barzh un danevell embannet en dastumadenn « Deux et deux font cinq ». Brogarouriezh armerzhel. Lizher da bPaul Déroulède. Fae a ra ouzh tezennoù ar poufer-e-vro.\nUn danevell bennak e-barzh Al Liamm.\nAlphonse Allais war-dro 1899\nClaude Gagnière, Pour tout l'or des mots, chez R. Laffont, (ISBN 2-221-08255-9)\nAdtapet diwar « https://br.wikipedia.org/w/index.php?title=Alphonse_Allais&oldid=1989632 »\nKemmoù diwezhañ degaset d'ar bajenn-mañ d'an 30 Ebr 2022, da 13:09.


Republik ar Bananez - Wikipedia\nRepublik ar Bananez\nUr Republik ar bananez zo ur bomm-lavar hag a dalvez da ober anv eus ur vro a zo brein he gouarnamant.\nPalez ar prezidant en Haiti, unan eus ar broioù a zo bet anvet dre c'hoap Republik ar Bananez.\nBanniel Republik ar bananez .\nO. Henry, tad anv ar vro-hont, e 1904\nHervez an istor eo un anv a veze graet eus ur vro ma veze gounezet bananez, da lavarout eo broioù Kreizamerika hag ar Mor Karib.\nSavet eo bet an droienn gant O. Henry, ur skrivagner stadunanat, pa rae anv eus Honduras en e levr Cabbages and Kings (1904). Div wech eo meneget el levr:\n"In the constitution of this small, maritime banana republic was a forgotten section..."\n"At that time we had a treaty with about every foreign country except Belgium and that banana republic, Anchuria."\nDont a ra eus galloud ar gompagnunezh stadunanat United Fruit Company, a arc'hante hag a rene war gouarnamantoù stadoù Kreizamerika evit SUA, dreist-holl e penn-kentañ an XXvet kantved. Mirout a reas ouzh rannañ an douar etre ar c'hounideien-douar, ha diskar gouarnamantoù a venne kemm stad reuzeudik ar beorien a laboure er bananezegi.\n1 Broioù all\nAbaoe an amzer-se e vez graet an anv-se eus broioù a seblant bezañ demokratel ha n'int nemet diktatouriezhoù.\nEr broioù-se e vez renkadoù-tud o terc'hel ar galloud hag o klask chom krog e-barzh gant a bep seurt doareoù, met dalc'hmat ar memes re: kemer arc'hant ar stad evito o-unan, sevel taosoù dastumet ganto, spontañ an dud gant ar polis hag an arme, aozañ dilennadegoù .\nDre fent, pe dre c'hoap, e vez komzet eus ar Republik c'hall evel Republik ar bananez pa c'hoarvez un afer arc'hant hag un droukskouer bennak, ha n'eo ket pezh a vank. Implijet eo bet da skouer pa voe dilennet Jacques Chirac gant 82%eus ar mouezhioù er bloavezh 2002, hag evit ober anv eus un nebeudig trubuilhoù en deus bet gant al lezenn. D'an 18 a viz Gouhere 2014 o deus votet Breujoù Bro-C'hall ul lezenn hag a zigreske niver ar rannvroioù hep digreskiñ niver an dilennidi-rannvro.\nKemend-all a vez graet ivez en Italia.\nBananas a zo ur film gant Woody Allen diwar-benn un diktatour en ur Republik ar Bananez.\nAdtapet diwar « https://br.wikipedia.org/w/index.php?title=Republik_ar_Bananez&oldid=1948444 »\nDernière modification le 14 C'hwe 2022, à 08:19\nKemmoù diwezhañ degaset d'ar bajenn-mañ d'an 14 C'hwe 2022, da 08:19.


Ireland's Call (Galv Iwerzhon) zo ur ganaouenn saoznek savet e 1995 gant ar pianoour ha sonaozer norzhiwerzhonat Phil Coulter (1942-) da-heul un urzhiad graet dezhañ gant Cumann Rugbaí na hÉireann (Kevread rugbi Iwerzhon).\nDeuet eo da vezañ unan eus an daou gan broadel, a-gevret gant Amhrán na bhFiann, hag a vez kanet da-geñver holl grogadoù etrebroadel c'hoariet er gêr gant skipailh rugbi XV Iwerzhon, bodet c'hoarierien Norzhiwerzhon ha Republik Iwerzhon ennañ.\nEstreget ar rugbierien XV a gan Ireland's Call hiziv an deiz dre m'eo bet adkemeret ar ganaouenn gant skipailhoù hockey war leton, korfbal, kriked ha rugbi XIII Iwerzhon ivez.\nAmhrán na bhFiann hag Ireland's Call kanet e Páirc an Chrócaigh (Dulenn) d'ar 24 a viz C'hwevrer 2007.\nIstor bihan ha bras Ireland's Call displeget gant Iwerzhoniz 'zo, Phil Coulter en o zouez, da-geñver an abadenn skinwel L'Équipe Explore.\nYouTube - Ireland's Call\n↑ Evit ar c'hrogadoù c'hoariet e-maez Iwerzhon ne vez kanet nemet Ireland's Call.\nAdtapet diwar « https://br.wikipedia.org/w/index.php?title=Ireland%27s_Call&oldid=1681755 »\nDernière modification le 11 Gen 2016, à 13:05\nKemmoù diwezhañ degaset d'ar bajenn-mañ d'an 11 Gen 2016, da 13:05.


Journal de Renaud Camus, mardi 9 mars 2021\ncréée le mardi 9 mars 2021, 18 h 25\nmodifiée le mardi 9 mars 2021, 19 h 04Plieux, mardi 9 mars 2021, midi. Non seulement les petits voyages tels que ma récente expédition à Paris en compagnie de M. ~~~~~~~~~~ ~~~~~ ~~~ ~~~~~~~ ~~~~~~~~~ — ~~~ ~~~~~ ~~’~~~~~ ~~~~~ ~~’~~~~ — ~~~~~~~~ ~~~~~~~~~ d’argent (en l’occurrence ~~~~~ ~~~~ ~~~~ ~~~~~~~~~), ~~~~~ ~~~~ ~~~~~ ~~~~~~~ ~~~~~~~~~~~ ~~~ ~~~~~~ ~~~ ~~~~~~~~~~~~~ ~~~ ~~~~~~~ ~~~~~~~~ ~~~~~ ~~~~ ~~~~~~~~ ~~~ ~~~~~~. ~~~~~~ ~~’~~~~~~ ~~~~~ ~~~~~~~~ ~~~ ~~~~~~~~ régime établi pour ce journal, ~~~~~~~~~~~ ~~~~ ~~~ ~~~~~~ ~~~~~~~ ~~~~~ ~~~ ~~~ ~~~~~ ~~~~~~ ~~~~~, ~~~~~~~~~~~~~ ; ~~~~~ ~~~~~~ ~~ ~~~~~~~~~~~ ~~~~~ ~~~~~, ~~~ ~~’~~~ ~~~~~~~~~~~ ~~~~~~ ~~~~ ~~ ~~~~~~~~~~ le retard et ~~ ~~~~~~~~ ~~ ~~’~~~~~~~~~ ~~~~~~ ~~~~~~~~~ ~~~ ~~~~~~~ atteint.\nPour ~~~ ~~~~ ~~~~ ~~~ Dépossession, ~~~ La Dépossession, ~~~~~~ Les Dépossédés, ex-Le ~~~~~~~~~~~~ global, ex-Du ~~~~~ 2022, ~~~ dommage est encore ~~~~~ ~~~~~~ : ~~~~ ~~~ ~~~~~~~~ ~~’~~~~~~~~~~ ~~ ~~~ ~~~~~~~-~~~ ~~~~~~~ ~~~~~~ ~~~~~~~ ~~~ ~~~~~~~~ ~~~~~~~~~. ~~. ~~~~~~~~~~ ~~~ ~~~~ ~~~~~~~~~~~~ ~~~ ~~~~~~~~~ ~~~~ ~~~~~~~, ~~~~ ~~~ ~~~~~~~~~-~~~, afin d’aller plus ~~~~~ ~~~ ~~~ ~~~~~~~ ~~~ ~~~~~~. ~~~ ~~~ ~~~~~ ~~~ ~~~~ ~~~~~~~~~~~ ~~~~~ ~~~~ ~~~~~~~~~~ ~~’~~~~ ~~~~~~~~~ ~~~~~~~~. ~~’~~~~~~~~ ~~~’~~~~~ ~~~~~~~~~ ~~’~~~~~~~~~ ~~~~~~~~~~~ : ~~~~~ ~~~~ ~~~~ ~~~~~~~~~~~ à avancer coûte ~~~~ ~~~~~~, ~~~~~ ~~~~~~~ ~~~~ ~~~~~~~ ~~~ ~~~ ~~~~~~~~ ~~~ ~~~ ~~~ ~~~~~~~~~~~~, ~~~~~~-~~~ ~~’~~~~~~ ~~~~~ ~~~~~~~~ ~~~’~~~~ ~~~~~~ ~~~~~~ ~~~ ~~~~~~-~~~. ~~~~~ ~~~ ~~~~~~~ ~~~~ ~~~~~~~ sur mes pauvres ~~~~~~~~ ~~~ ~~~~~~~~~~~, ~~~~ ~~~~~~~~~~~ ~~~~~ ~~~ ~~~~ ~~~~~~~~~ ~~ ~~’~~~~~~~~~~~ ~~’~~~~ ~~~~~~~~~~~ ~~ ~~~ ~~~~ ~~~ ~~ ~~~ ~~~~~~~ ~~~~~~ ~~~~~~~ ~~~ ~~~~~~ ~~~~~~~~~~ ~~~ ~~~~~ développement, quand elles ~~~~~ ~~~~~~~ ~~~~~~~~~~~~~ ~~~ ~~~~~~~~, ~~~~~~~~~~~, ~~~ ~~~~~~~~~~, ~~~~~~~~~~~. ~~~ ~~’~~~ ~~~~~~~ ~~~~~~~ ~~~~ ~~~~~~~~ ~~~ ~~~~~~~~~ ~~~ journal ~~~ ~~~~~~~~ ~~~ ~~~~~~~, ~~~~ ~~~~~~~~~~, ~~~~, ~~~~ effets de la ~~~~~~~~~~~~~, ~~ ~~~~~~~ ~~’~~~ ~~~~~~~~ ~~~ ~~~~~~, ~~~ ~~~~ lui :\n« ~~~~~~ ~~~ ~~’~~~ ~~~~~, ~~~ ~~~~~~~~~~ ~~~ ~~~ ~~~~~~ ~~~~ ~~~~~~~ ~~~~~~~~, ~~~~~ ~~~ ~~~ ~~~~~~~ ~~~ moi que des ~~~~~~ ~~~~~~~~~, ~~~~~~ ~~~~ ~~~~~~~ ~~~~~~~ ~~~ ~~’~~~~~~ ~~~~ ~~~~ ~~~~~~~~ » (~~ ~~~~~~~~~~ 1834).\nLa ~~~~~~~ ~~’~~~~ ~~~~ ~~~~~ ~~ ~~~~~ ~~~ ~~~~~~~~~~~~~, ~~~~~. ~~~~~ ~~~~~ ~~~~~~~~~ pareillement de soumettre ~~ ~~~ ~~~~~~~ ~~~~~~~~~~, ~~~~~ ~~~~~ ~~~~~~~~~~~~~, ~~~~ ~~~~~~~~~~~ ~~~ ~~~~ ~~~~~~~~ ~~~~~ ~~~ ~~~~~~~~~ ~~~ ~~~~ ~~~~~~~~~~ ~~~ ~~~~~ ~~~~ ~~~~~~~ ~~~ ~~~~~~, ~~~ ~~ ~~~~~~ ; et ce faisant ~~~ ~~~~ ~~~~~~~~~, ~~~ ~~~~ ~~~~~~, ~~~ ~~~~~~~ ~~ ~~~~~~~ ~~~~~ ~~~~~~ ~~~~~~~~, ~~~ ~~~ ~~~~ ~~~~~~~~ ~~~~~ ~~~~ ~~~~~~~~~ ~~~ malveillantes.\nNous ~~~~~~~~~~ ~~~~ ~~~~~~~ ~~~~~ ~~~~ Vaisseaux brûlés, dernièrement. ~~~~~~ ~~~~~~ ~~~ ~~~~~~ ~~~~ ~~ ~~~~~~ ~~ ~~~~~~, ~~~ ~~~~ ~~~~~~~~ ~~~~~~ ~~~~~~~~~~~~ ~~~~ ~~~~~~-~~~, ~~~~~ ~~~~~~~~~ ~~~’~~~~ ~~~~~. ~~~ ~~~ ~~~~~~~~ ~~~~~~~~~~ ~~~~~ ~~~~~~~ ~~~~~~~ ~~~~ se trouvent modifiés ~~~~ ~~~ ~~~~~~~~ ~~~~ ~~~~~~~ ~~~~~~ ~~~~~~~. ~~~ ~~ ~~~~~ ~~~~~~, ~~~~~~ ~~~ ~~~~~~, ~~~ ~~~ ~~~~~ ~~~~ ~~~~~ ~~~~~~ ~~~~~~~~~ ~~~ ~~~~~~~~~ ~~~~ ~~~~~~ ~~~~~ ~~~ dictée, ou bien ~~~ ~~~~~~~~ ~~ ~~~~~~~~ ~~~’~~~ ~~~~ ~~~ ~~~~~~, ~~~~ ~~~ ~~~~~~ ~~~~~~~~ ~~~ ~~~ ~~~~~ ~~~~~ ~~~ ~~~~~~. ~~~~~~~~ ~~~ ~~~~~~~~~ ~~~ ~~~~~~~, ~~~~~ ~~~~~~~~, ~~ ~~~ longues recherches, dont ~~~ ~~ ~~~~~~~~~ ~~ ~~~~~~~~ ~~~ ~~~~~~ ~~~~~~~~~~~ ~~ ~~~ ~~~~~~. ~~~~~~ ~~ ~~-~~-~~~ ~~~ ~~~~~~~ ~~~ ~~~~~~~~~~~ ~~~~~ ~~~~~~~~~~~, ~~~ ~~~~ ~~~~~~~~~~~~~~~ ~~~ ~~~~~~ ~~~~~~ ~~~~~~~~~ et réfléchie qu’il ~~~ ~~~~~~~~~. ~~~~ ~~~~~~~~~~ ~~~ ~~~ ~~~~~~~~ ~~~~~ ~~~~~ ~~~~~~~~~ ~~~ ~~~~~ ~~~~~~~, ~~~~ ~~~~~~~~~~~~~~ ~~~~~~~~~~ ~~~~~~~~~~ ~~~ ~~~~~~~~ — ~~~~~-~~~~~ ~~~~~~~~~~~~.\nvoir l’entrée du mardi 9 mars 2021 et ses 3 images dans Le Jour ni l’Heure


Gouren breizhek - Wikipedia\nAr gouren, anvet ivez "gouren Breizh" pe "gouren breizhek" evit e zishañvalout diouzh ar gourenoù all, a zo un doare gouren na vez pleustret nemet e Breizh diwar un hengoun a c'heller kavet ar roudoù er Grennamzer pa veze priziet-kenañ gant an dudjentil. Pleustret e vez gant daou emganner a zo o fal dezho diskar an eneber. Arabat chom en e c'hourvez ha pa gouezh un emganner e tle en em lakaat war sav diouzhtu nemet m'eo kouezhet hag e divskoaz o stekiñ d'ar pallenn. Ober lamm eo an dra-se, da lavaret eo eo aet ar maout gant an eneber chomet en e sav.\nGourenerion e gourliorzh Kastell Trevarez, livet gant Adolphe Leleux\n2 Al Le\n3 Gerioù pouezus ar gouren\n3.1 Termoù tredeog er c’hrogad\n3.2 Termoù tredeog evit an disoc’hoù\n4 Araokadenn teknikel\n5 Padelez ar c'hrogadoù\n6.1 Daeadenn Breizh dre skipailh\n6.2 Daeadenn Breizh hiniennel\n6.3 Gourenadeg departamantel\n6.4 Gourenadeg kevredadel\n7.3 Brevet ar stad\n7.3.1 Ar BEES 1°\n7.3.2 Ar BEES 2°\n7.5 Gourenerien vreizhat brudet\n7.8 Liammoù diavaez\nE 1455, an dug Pêr II, pa'z a da Vourges evit kejañ gant ar roue gall Charlez VII, a zo bet ambrouget gant ur skipailh gourenerien (en o zouez, Olier eus Rostrenn, Erwan eus Kergoad, Gwion eus Kergwirez ha Yann ar Moal). Adnevesaet ar gouren breizhek gant ar FALSAB, un aozadur krouet gant an Doktor Charlez Kotonneg.\nAr gouren a zo ur sport hengounel e Breizh. Emporzhiet eo bet en Arvorig get bretoned Breizh-veur er 4vet kantved, d'ar mare ma'z int bet skarzet ag o bro get meuriadoù norzhel.\nD'ar mare-mañ e oa ar gouren ur sport pleustret nemeken get tud a noblañs. Ur c'hoari evit en em gourdonaat d'an arz brezelour e oa, met ivez ur moaian da ziskouez e nerzh-kalon hag e ampartiz e-pad ar c'hrogadoù, pe gounid kalon ur plac'h benak. Hervez ar vojenn, marc'hegerien èl Gauvain, Lancelot pe Perceval a oa gourenerion a-feson. Ar Roue Arzhur a gare talañ e marc'hegerien. Ar roue Fañch I a zo en em lakaet d'ar gouren ivez, diwezatoc'h en istor. Gounezet en doa a-enep roue Bro-Saoz Henri VIII get ur Lamm.\nDont a ra ar gouren ag ar vroioù keltiek. E-pad pell ez eo chomet ur boelladenn implijet dreist-holl get emgannerien breizhad. Gwarnet en deus eus an amzer-se ur spered marc’heger a vez adkavet hiniv er le dibunet get ar gourenerien a-raok pep krogad.\nGoude-se ez eo ar gouren en em skignet àr ar maezoù, lec’h ma vehe an dud bamet o welout kreñder ha teknik reoù 'zo. Setu pep fest a oa un abeg evit ober krogadoù.\nGoude ar brezel bed kentañ sportoù nevez a zo deuet àr-wel, él ar melldroad hag ar c’hoursal, ha kroget en deus ar gouren da vezañ un tamm ankoueet get an dud. Kendalc ‘het e vez memestra da vout pleustret, ha talvoudegezh ar gourenerien breizhad a zo chomet brudet.\nTournezoù bras a zo aozet e Pariz, met memes get an taolioù-sikour-se e vez tamm ha tamm disoñjet ar gouren.\nSetu perak, e 1930, get ar c’hoant lakaat ar gouren da vout ur sport modern, e grouas ar medisin Charles Cotonnec ar FALSAB, a oa karget da kodifiiñ ha da aozañ ar gouren. Krouet eo bet rummadoù oad ha pouez, reo\nHiziv an deiz eh eus tu pleutrañ ar gouren e kluboù e-dal 6 vlez. En ur sal e-pad ar goañv hag er-maez e-pad an hañv pa’z eus festoù hengounel.\nDibunnet get ar gourenerien a-raok pep kejadenn, tre dirak an tredeogour. Plaseet int e div golonenn an eil dirak egile. Ret eo dezho lakaat o brec'h dehou e memes uhelder ag o skoaz e-pad al le, ag a zo laret e brezhoneg da gentañ hag e galleg da c'houde. E fin an dibunadeg en em kemeront a-vriad get an hani a zo dirak.\nM'hen tou da c'houren get lealded\nHep trubarderezh na taol fall ebet\nEvit ma enor\nHa hini ma bro\nEn testoni da ma gwiriegezh\nHag evit heul giz vat ma zud-kozh\nKinnig a ran da ma c'henvreur\nMa dorn ha Ma jod\nAl Le dibunet e St-Kadou\nHag e Galleg\nJe jure de lutter en toute loyauté\nSans traîtrise et sans brutalité\nPour mon honneur et celui de mon pays\nEn témoignage de ma sincérité\nEt pour suivre la coutume de mes ancêtres\nJe tends à mon adversaire ma main et ma joue.\nGerioù pouezus ar gourenAozañ\nSkol gouren : a zo ar c’hlub lerc’h ma vez pleustret ar gouren.\nPallenn : a zo gorre an tapis gouren\nDifenn : gorre diwall tro-dro d’ar pallenn.\nTermoù tredeog er c’hrogadAozañ\nPrest oc’h : en em lakaat a raont ar gourenerien e plas hag ober a reont ar vriata\nKrogit : tu 'zo d’ar gourenerien krogiñ d’en em ganañ\nEhan : paouezet e-vez ar c’hrogad\nE-kreiz : ret eo d’ar gourenerien en em lakaat en-dro e-kreiz ar pallenn\nDibenn : fin ar c’hrogad\nAstenn : astennet e vez an amzer c’hoari\nTermoù tredeog evit an disoc’hoùAozañ\nLamm : disoc’h dispar. Reiñ a ra an trec’h d’un taol. Ret eo evit-se ma kouezfe unan àr an div skoaz.\nKostin : kouez àr ur skoaz.\nPoent : Fazioù\nNetra : disoc'h nul. Kouezet eo àr un dra all eget ar gein (revr, divgar, brec'h...)\nKein : un avañtaj eo. Kouez àr traoñ ar gein.\nDiviz :un diviz a vez graet gant an tredeogourien evit reiñ an trec’h da unan ag ar gourenerienn e fin ar c’hrogad, ma vez par o disoc'hoù.\nKouez : Goude ma vehe bet astennet ar c'hrogad get an tredeogourien hep ma vehe poent ebet evit den, e vez divizet reiñ an trec'h d'an hini a rahe kouezout an hani all, àr n'eus forzh peseurt lodenn ag ar c'horf.\nDilez : Dilezadenn ur gourener eo. Alies eo rak e vezont gloazet e-pad ar c'hrogad. Reiñ a ra an trec’h d’an enebour.\nDiwall : Fazioù\nAr feulster e-pad ar c'hrogad a zo difennet : n'ez eus ket ar gwir da skeiñ, tagellañ. Ur gourenadenn a c'hell bout kastizet m'he deus lakaet an enebour e dañjer. Kastizet e vez ivez ar feulster dre gomz, ma vez kunujennet an enebour pe an tredeog.\nNac'hiñ bout taget a zo ivez difennet : harpañ an enebour get ar brec'h pe get ar benn, bountañ an divc'har get ar brec'h, pe c'hoazh chom en ur stad difenn e-pad re bell. Lakaat ar brec'h àr al leur just a-raok kouezout a c'hell bout un nac'hadenn ivez.\nDiwall : ur berz eo.\nFazi : a zo disoc'h ur fazi graet get ar gourener. 3 fazi a ro un divrud.\nPoent : a zo roet da enebour an hani en deus graet 2 fazi. Par eo d'ur Kostin.\nDivrud : a zo un diberzh evit peurest ar c'hevezerezh, roet evit ur fazi vras (feuls, emzalc'h fall)\nE pep stad ag an araokadenn eh eus diazezoù a rank bout mestroniet : div gourenadenn, disheñvel e-keñver ar rannig, met ivez anaoudegezh teknikoù ha reolennoù ar Gouren. N'eh eus nemet ar Monitourion Kevredadel o deus ar gwir da lakaat da dremen ha da reiñ ar Rannigoù.\nPadelez ar c'hrogadoùAozañ\nDipand a ra eus ar rummad oad hag ar kampeonnad.\nPoussins ha Benjamins: krogadoù 3’\nMinimes: 4 mn\nCadets, Juniors ha Seniors (daeadenn): 5 mn\nJuniors e gourenadeg : 6 mn\nSeniors e gourenadeg : 7 mn\nE-keñver ar rummad oad ha pouez e vez graet ar c'hampeonnadoù. Pe dre skipailh pe hiniennel int.\nDaeadenn Breizh dre skipailhAozañ\nReiñ a ra er fin klasamant ar c'hluboù e-keñver ar rummad oad hag unan all kentoc'h hollek anvet Kip Breizh ar Skolioù.\nDaeadenn Breizh hiniennelAozañ\nUr c'hampeonad dre rummad pouez ha oad.\nTournez hinienel. Kej a reont ar gwellañ gourenerien ag an departamant.\nKejadenn ar gwellañ gourenerien ar mare-bloaz. Un tournez hinienel eo, get titr Kampion Kevredadel ar blez da c'hounit.\nPep 2 vlez eh eus Kampeonadoù Europa ar Gourenoù Keltiek Senior ha Spi. Ha pep vlez e vez aozet tournezoù etrevroadel e-barzh mar a vroioù european.\nStad kentañ ar stummadurioù eo. An holl gourenerien o deus 14 vlez da nebeutañ, get ar rannig orañjez, a c'hellont heuliiñ ar stummadur-se. E-penn kantañ e sikour an deraouer ar monitour e-pad ar prantadoù. Tu 'zo dezhañ kemer e karg ur strollad gourenerien (chom a reont memestra dindan karg ar monitour pe un den gour ag ar skol) evit ober tommadur ar c'horf, sterniañ ur c'hoari hag eilañ ar monitour er mare teknikel.\nAr monitour a zo koupabl da reiñ kentelioù er ur skol gouren. Gellout a ra bout sikouret get un deraouer. Koupabl eo da gemer perzh e buez ar c'hlub, er vuez kevredadel. Diouzh ar c'hoarvez e c'hell sikour e-barzhstummadur un deraouer.\nEvit bout monitour ez eo ret dija kaout e ziplom deraouer, ar PSC-1 ha kaout 18vlez deiz an arnodenn. Da nebeutañ eo ret bout aet e 4 staj àr 2 vlez.\nBrevet ar stadAozañ\nAr BEES 1°Aozañ\nAn diplom-mañ a zo digor evit ar gourenerien a zo dija monitour. Ouzhpenn gwiriekaat ar memes baregezhioù, e ro ur gopr. Un diplom ag ar stad eo, neuze eo ministrerezh ar sportoù a ro anezhñ. Evit an arnodenn-se eh eus :\nUr stummadur boutin\nUr stummadur difer\nAr BEES 2°Aozañ\nEvit ar BEES 2 eo ret bout piaouer ag ar BEES 1 abaoe 2 vlez, kaout baregezhioù ar BEES 1 hag erruout da gaout ar re-se :\nBout eh eus 2 ziplom tredeog. An hani kentañ a ro tu da tredeogiñ pep kampeonad kevredadel, n'eus forzh al live. An eil hini a ro tu da tredeogiñ ar c'hampeonadoù etrevroadel él kampeonad europa ar gouren. Digor eo da pep hini, gourener pe tudoù.\nGourenerien vreizhat brudetAozañ\nKan-bale gourenerien Breizh\nPaul Sérusier, 1890-1891\nGouel Breizh 2011\nKevread ar Gouren\nSkol-Uhel ar Vro. Ar gouren : la lutte bretonne des origines à nos jours. Skol uhel ar Vro, 1984.\nLe Bris du Rest, Erwan. La lutte bretonne : un sport traditionnel. Musée de Bretagne, 1978.\nAdtapet diwar « https://br.wikipedia.org/w/index.php?title=Gouren_breizhek&oldid=1981163 »\nKemm diwezhañ d'an 18 Meu 2022 da 11:00\nKemmoù diwezhañ degaset d'ar bajenn-mañ d'an 18 Meu 2022, da 11:00.


Ludwig Iañ Bavaria - Wikipedia\nLudwig Iañ Bavaria, ganet d'ar 25 a viz Eost 1786 e Strassburg, ha marvet d'an 29 a viz C'hwevrer 1868 e Nisa, a oa Roue Bavaria adalek 1825 betek Dispac'h 1848 e Alamagn .\nLudwig Iañ, roue Bavaria, poltredet gant Joseph Karl Stieler, e 1826\n1 Priñs pennhêr\nMab e oa da Masimilian Iañ Jozeb, roue Bavaria, ha d'e wreg kentañ Auguste Wilhelmine von Hessen-Darmstadt. En amzer-se e oa e dad en arme c'hall e Strasburg. Filhor e oa d'ar roue gall Loeiz XVI. D'ar 1añ a viz Ebrel 1795 e voe anvet e dad da ren goude marv e eontr, Karl II August, Dug Zweibrücken, evel dug Zweibrücken, ha d'ar 16 a viz C'hwevrer 1799 e teuas da vout priñs-dilenner Bavaria ha Kont Palatin ar Roen, ha Dug Berg pan eas da hesk lignez Pfalz-Sulzbach , da varv an dilenner Karl Theodor, Dilenner Bavaria.\nD'ar 1añ a viz Genver 1806 e kemeras an titl a roue Bavaria.\nEn Here 1810 e timezas da Therese von Sachsen-Hildburghausen (1792–1854), merc'h da Friedrich Iañ von Sachsen-Hildburghausen ha d'e bried Charlotte Georgine Luise von Mecklenburg-Strelitz. En deiz-se e voe goueliet an Oktoberfest kentañ e kêr München.\nLudwig a oa enebet ruz ouzh an emglev graet etre e dad ha Napoleon Iañ. Koulskoude en desped d'e zoug enepgall e voe ret dezhañ kemer perzh e brezelioù an impalaer gall gant arme Bavaria en 1806. Evel komandant e oa e penn ar C'hentañ Rannarme Vavarian er VIIvet Korf-arme, dindan ar Marichal François Joseph Lefebvre en 1809 E penn e rannarme e oa en Emgann Abensberg d'an 20 a viz Ebrel.. En 1817 e kemeras Ludwig perzh e diskar ar C'hentañ Ministr, ar C'hont Maximilian von Montgelas.\nKemer a reas ar gurunenn war-lerc'h e dad e 1825.\nHarpañ a reas Bro-C'hres da vout dizalc'h hag e vab Otto eo a zeuas da vout kentañ roue Gres en 1832. Goude dispac'h gall 1830 e troas da roue garv. Ne oa ket karet abalamour d'e zarempred gant Lola Montez, ma voe ret dezhañ dilezel ar gurunenn e miz Meurzh 1848 d'h reiñ d'e vab Masimilian.\nBeziet eo bet en abati Saint-Boniface e Munich.\nDimezet e voe e 1810 da Therese von Sachsen-Hildburghausen (1792–1854), merc'h d'an Dug Friedrich Iañ von Sachsen-Hildburghausen ha d'e bried Charlotte Georgine Luise von Mecklenburg-Strelitz. Nav bugel o doe:\nMasimilian II (1811–1864),\ndimezet e 1842 da Marie Friederike von Preußen (1825–1889)\nMathilde Karoline Bavaria (1813–1862)\ndimezet e 1833 da Ludwig III von Hessen-Darmstadt, dug-meur Hessen (1806–1877)\nOtto Iañ (Roue Gres) (1815–1867)\ndimezet e 1836 da Amalie von Oldenburg (1818–1875)\nTheodolinde Charlotte Luise (1816–1817), marvet da 1 bloaz,\nLuitpold, priñs-rejant Bavaria (1821–1912)\ndimezet e 1844 da Auguste Ferdinande Aostria (1825–1864)\nAdelgunde Auguste Charlotte (1823–1914) ** dimezet e 1842 d'an arc'hdug Franesco V Aostria-Modena (1819–1875)\nHildegard Louise Charlotte (1825–1864)\ndimezet e 1844 da Albrecht Friedrich Aostria (1817–1895)\nAlexandra Amalie (1826–1875), a chomas dizimez, skrivagnerez;\nAdalbert Wilhelm (1828–1875)\ndimezet e 1856 d'an infantez spagnol Amalia del Pilar (1834–1905)\nAdtapet diwar « https://br.wikipedia.org/w/index.php?title=Ludwig_Iañ_Bavaria&oldid=1992242 »\nDernière modification le 11 Mae 2022, à 12:03\nKemmoù diwezhañ degaset d'ar bajenn-mañ d'an 11 Mae 2022, da 12:03.


Adskignadenn deus lodennoù an diviz broadel bet enrollet d'an 9 a viz Meurzh e Montroulez\nAozet e oa bet an diviz bras-mañ er Manu e Montroulez © Radio France - Nolwenn Quioc\nPar France Bleu Breizh Izel, Nolwenn Quioc\nDiffusion du jeudi 11 avril 2019 Durée : 34min\nDa geñver an diviz broadel bras, "le grand débat national" e oa bet aozet un diviz e brezhoneg e Montroulez d'ar Sadorn 9 a viz Meurzh. Skignet oa bet an abadenn d'an 3 a viz Meurzh 2019 evit ar wech kentañ fenoz e vo adselaou lodennoù deus an diviz-mañ.\nAdselaouit an diviz amañ :\nAdkavit an abadenn en he fezh war francebleu.fr pe war al lec'hienn soundcloud : https://soundcloud.com/france-bleu-breizh-izel/an-diviz-bras-e-brezhoneg\nPlijet e oa bet an dud da gemer perzh en un abadenn a seurt-se e brezhoneg penn-da-benn. Herve Gourmelen, ezel deus Ar Falz, ha kuzulier-kêr e Ploulec'h en deus kavet e oa "uhel awalc'h an tabutoù gant tud a skiant-prenet hag a gemere ar gomz. Dreist-holl da skouer etre an daou zepute a oa deuet."\n"Dedennus tre eo bet tout ar pezh zo bet, kaoz ez eus bet deus broioù Europa hag e lec'h all ivez evit keñveriañ evit ar pezh a c'hellfe bezañ graet amañ. _Me zo lentig un tammig ha ne meus ket kredet komz met kavet em eus dedennus tre_. Un diviz nemetken n'eo ket marteze awalc'h" eme da skouer Margaux goude an diviz.\nRentañ kont an diviz\nTitouroù : Enrollet e oa bet an diviz er Manu e Montroulez, d'an 9 a viz Meurzh etre 2e30 ha 4e30 goude merenn.


1163 Ab Urbe Condita = 410 goude J.-K.\nBloavezh boutin, o kregiñ hag hoc'h echuiñ gant ur Sadorn\n407 – 408 – 409 – 410 – 411 – 412 – 413\n1.1.4 Britannia romana\n4 Ganedigezhioù 410\n5 Marvioù 410\nKoñsuled : Varanes (Reter); hep kenseurt evit ar C'hornôg. (E Roma, dindan Attalus, Tertullus zo koñsul)\nRoue ar Wizigoted : Alarig Iañ. Athaulf a zeu war e lerc'h e Toloza.\nRavenna[kemmañ | kemmañ ar vammenn]\nPriscus Attalus a ya da dagañ Ravenna gant un arme hanter roman hag hanter wizigot. Mes skoazelloù zo roet da Honorius gant e genderv Theodosius II, impalaer ar Reter, hag a gas 4000 den dezhañ; gant Valens hag a chench tu un eil gwech; gant Heraclianus, gouarnour ur rannvro eus Afrika. Priscus Attalus ne c'hall ket mont pelloc'h.\nDistroadet eo Priscus Attalus gant Alaric Iañ, e-kerzh an hañv, e Rimini.\nD'ar 24 Eost 410, hag e-pad tri deiz goude, eo preizhet Roma gant Alarig Iañ evit an deirvet gwech.\nC'hoant en eus Alarig neuze da vont da aloubin Sikilia. Kouezhet klañv, mervel a ra e Cosenza e fin ar bloaz 410.\nAthaulf a zeu war e lerc'h e penn ar Wizigoted, mes evit mont d'en em staliañ e kreisteiz Galia. Kent mont kuit, e skrap Galla Placidia, c'hoar Honorius.\nAlarig Iañ, mestr Roma\nBritannia romana[kemmañ | kemmañ ar vammenn]\nSkarzhet eo ar Bikted ha ar Skoted gant ar Vretoned-Romaned. Ar re-mañ e c'houll sikour digant Honorius, disammet diouzh Alarig, en Italia, Maximus, e Spagn, Constantinus III hag e vab Constant II, e Galia ha Britannia. Honorius a ro da c'houzout ne c'hell ket o skoazellañ evit ar poent, ha goulenn a ra diganto en em zifenn o-unan.\nUn distaol-tailhoù zo aotreet gant Honorius d'an Afrikaned.\nSul Fask : 10 Ebrel\nLemel a ra Honorius lez-ober an disivouderien en Afrika\nGanedigezhioù 410[kemmañ | kemmañ ar vammenn]\nMarvioù 410[kemmañ | kemmañ ar vammenn]\nMarv Alarig Iañ\nAlarig Iañ, roue ar Wizigoted\nRufinus Aquileia, istorour\n↑ André Piganiol, idem\nAdtapet diwar « https://br.wikipedia.org/w/index.php?title=410&oldid=1999331 »